Οι 50 διάσημοι νόμοι του Μέρφι - dailyarticle.gr\n3.Κάθε φορά που θες να “χτυπήσεις ξύλο”, διαπιστώνεις ο’τι ο κόσμος είναι φτιαγμένος από αλουμίνιο ή πλαστικό.\n15. Αν έχεις αναλάβει μια δύσκολη εργασία ανέθεσε την σε έναν πολύ τεμπέλη – θα βρει έναν ευκολότερο τρόπο να την κάνει.\n2.Συνήθως φυσάει πολύ από όποια μεριά διαλέξεις να πας.\n3.Οι 21 από τις 22 βίδες που βιδώνεις βιδώνουν χωρίς πρόβλημα. Η 22η πέφτει στο πάτωμα κι αφού ταλαιπωρηθείς να τη βρεις τελικά στραβοβιδώνεται. Το κατσαβίδι που έχεις στη διάθεση σου είναι πάντα ή μεγαλύτερο ή μικρότερο από τις βίδες που έχεις. Τα ράφια που έχεις στο υπόγειο είναι πάντα 5 χιλιοστά μεγαλύτερα από αυτά που θέλεις.\n5.Όταν κουβαλάς σακούλες με το δεξί χέρι σου, τα κλειδιά σου είναι στη δεξιά τσέπη του παντελονιού σου και δεν μπορείς να τα βγάλεις με το αριστερό.\n8.Σε όποια μεριά του πούλμαν κι αν διαλέξεις να καθίσεις, ο ήλιος θα σε χτυπάει οπωσδήποτε.\n34. Όταν θέλεις να βάλεις πλυντήριο πιάτων για τα πιο βρώμικα πιάτα, ή έχει τελειώσει το απορρυπαντικό, ή κάποιο πιρούνι έχει πέσει κάτω απ τα πιάτα και πρέπει να τα βγάλεις όλα για να το πιάσεις. Αν το αφήσεις ο έλικας του ψεκασμού δεν θα γυρίσει και τα πιάτα δεν θα πλυθούν, αναγκαστικά θα το αδειάσεις.\n35. Αν πηγαίνεις στην εθνική οδό με 100 χλμ και όλοι σε προσπερνάνε με 200, μόλις ανέβεις στα 120 θα σε σταματήσει η τροχαία γιατί το όριο είναι 100. Όταν διπλοπαρκάρεις για ένα λεπτό, έξω απ το φαρμακείο, εκείνη τη στιγμή θα περάσει το αρθρωτό λεωφορείο και δεν θα χωράει.΄ Αν πας το αυτοκίνητο στο πλυντήριο στις 11 το πρωί του Σαββάτου περιμένουν 20 αυτοκίνητα πριν από σένα. Αν πας στις 8 έχουν πρόβλημα οι βούρτσες ή έχει αργήσει ο πλύστης Αν ξεκινήσεις στις 7 το πρωί για ταξίδι θα κάνεις δύο ώρες να βγεις στον Εθνικό δρόμο. Αν ξεκινήσεις στις 5, κάποιο ατύχημα θα σε καθυστερήσει για μια ώρα τουλάχιστον.\n36. Αν στα διόδια στην ουρά που βρίσκεσαι υπάρχουν 2 αυτοκίνητα πριν από σένα και στις διπλανές 15 τουλάχιστον, ο μπροστά από σένα ή δεν θα βρίσκει το πορτοφόλι του ή θα δώσει μεγάλο χαρτονόμισμα. Μέχρι να ξεμπερδέψει, οι διπλανές ουρές έχουν αδειάσει ήδη. Όταν σε χτυπήσει ο ήλιος στα μάτια την ώρα που οδηγείς, ή τα γυαλιά ηλίου δεν βγαίνουν απ την τσέπη σου ή αν βγουν είναι γεμάτα δαχτυλιές. Τα γυαλιά της πρεσβυωπίας τα ξεχνάς μόνο όταν έχεις να διαβάσεις μια σοβαρή σύμβαση. Τότε διαπιστώνεις ότι και η γραμματοσειρά είναι η μικρότερη πιθανή. Οι συχνότερες βλάβες στα αυτοκίνητα γίνονται ή σε έρημους δρόμους ή σε επαρχιακές πόλεις Σάββατο απόγευμα, ή Κυριακή πρωί στις 12 ιδιαίτερα δε τις Κυριακές με τη μεγαλύτερη θερμοκρασία του καλοκαιριού.\n37. Όταν ψάχνεις το νούμερο ΧΧ της οδού ΨΨΨΨΨΨ, καμία πολυκατοικία δεν έχει αριθμό, και καμία γωνία δεν έχει ταμπέλα με το όνομα του δρόμου. Αν τυχόν και το σπίτι είναι δεξιά στη διασταύρωση απαγορεύ! ;εται η στροφή δεξιά. Αν στρίψεις αριστερά τότε πρέπει να προχωρήσεις 4 τετράγωνα για να βρεις στενό που να επιτρέπεται να στρίψεις. Η θέση που υπήρχε έξω απ το σπίτι που έψαχνες έχει ήδη καταληφθεί από ΑΤΟΣ που έχει παρκάρει σε χώρο που χωράει δύο αυτοκίνητα. Τα απορριμματοφόρα βγαίνουν πάντα ώρες αιχμής σε δρόμους που δεν χωράνε δύο αυτοκίνητα.\n48. Ο κύριος μπροστά από σένα στο τοστάδικο έχει παραγγείλει εξη διαφορετικά είδη σάντουιτς και τέσερα διαφορετικά είδη καφέ. Απ τους τρείς υπαλλήλους του καταστήματος οι δύο βγάζουν ψωμί απ το φούρνο. Όταν έρθει η σειρά σου, έχει τελειώσει το τυρί και περιμένεις να ανεβάσουν απ το υπόγειο.\nαστεία νόμοι\t2014-11-20\nPrevious 11 απλοί τρόποι για να γλυτώσετε θερμίδες\nNext Η ψυχολογία της κριτικής


Κίνα Υψηλής ποιότητας σύνδεσμος μπάλα χάλυβα αυτοκινήτου για Toyota-Z12053 κατασκευαστές και προμηθευτές | TANGRUI\nΥψηλής ποιότητας χάλυβα σφαιρική άρθρωση αυτοκινήτου για Toyota-Z12053\nΤο σώμα μας αποτελείται από πολλές αρθρώσεις. Οι αρθρώσεις μας βοηθούν να κινηθούμε πιο δυναμικά και με ευελιξία, και αυτή η κίνηση ανακουφίζει τον αντίκτυπο. Η ένωση σφαιρών είναι σαν την ένωση μιας ανάρτησης οχήματος. Συνδέστε μεταξύ βραχίονα ελέγχου και άρθρωσης.\nΓια τον έλεγχο του αυτοκινήτου, οι εμπρός τροχοί μπορούν να περιστραφούν στην επιθυμητή κατεύθυνση. Ένας μηχανισμός διεύθυνσης χρησιμοποιείται για την ακριβή περιστροφή των τροχών, και ένα ρουλεμάν χρησιμοποιείται για τη σύνδεση του περιστροφικού έκκεντρου με το μοχλό. Η χρήση του σφαιρικού συνδέσμου των frets επιτρέπει στο συγκρότημα πλήμνης να περιστρέφεται γύρω από τον άξονά του και ταυτόχρονα να έχει μια ευέλικτη σύνδεση με τους μοχλούς, κάτι που είναι πολύ σημαντικό για τη λειτουργία της ανάρτησης.\nΗ δομή του σφαιρικού συνδέσμου.\nΤα κελύφη των στηριγμάτων σφαιρών έχουν διαφορετικά σχήματα, αλλά η δομή και η αρχή της εργασίας τους είναι τα ίδια. Τόσο το άνω όσο και το κάτω ρουλεμάν αποτελούνται από: ένα δάχτυλο με σπείρωμα (ή αυλάκι) και έναν σφαιρικό σύνδεσμο, ένα περίβλημα, ένα πολυμερές συμπλέκτη, ένα πλυντήριο σύσφιξης και ένα κάλυμμα. Επίσης, τα στηρίγματα είναι πτυσσόμενα και μη διαχωρίσιμα. Προηγουμένως, πολύ συχνά έγινε η επισκευή των ρουλεμάν, συνιστούσε αντικατάσταση του πλαστικού στοιχείου. Τέτοιες επισκευές αποκατέστησαν την υποστήριξη της πρώην πυκνότητας κίνησης. Όμως, αυτή η μέθοδος ανάκτησης δεν επέστρεψε την αρχική αξιοπιστία του μηχανισμού σφαιρών, επειδή το στοιχείο πολυμερούς αντικαταστάθηκε, και το δάχτυλο παρέμεινε παλιό, και κατά τη διάρκεια της μακράς λειτουργίας αυτού του μεντεσέ, μπορούσε να σχηματίσει μικροκράματα που θα μπορούσαν να οδηγήσουν στην καταστροφή μετάλλων και δημιουργήστε μια κατάσταση έκτακτης ανάγκης στο δρόμο. Τα μοντέρνα ρουλεμάν για το αυτοκίνητο, πολύ λιγότερο συχνά κατασκευάζονται με τη χρήση πτυσσόμενης δομής, και μετά την αποτυχία, πρέπει να αντικατασταθούν. Και τι να αγοράσετε, τα κορυφαία και κάτω ρουλεμάν με συνδετήρες σε τιμή ευκαιρίας, το ηλεκτρονικό κατάστημα ανταλλακτικών αυτοκινήτων "Tangrui" θα σας βοηθήσει, σε αυτό υπάρχει μια μεγάλη ποικιλία από όλα τα απαραίτητα ανταλλακτικά και εργαλεία σε ελκυστικές τιμές. Για να αντικαταστήσετε τα ρουλεμάν στα αυτοκίνητα Lada με εμπρός, πίσω ή τετρακίνηση, θα πρέπει να επικοινωνήσετε με τους επαγγελματίες, το κέντρο σέρβις ή εάν έχετε την επιθυμία και κάποια εργαλεία, μπορείτε να κάνετε όλες τις επισκευές μόνοι σας.\nΜε την εισαγωγή ενός σφαιρικού συνδέσμου, η μονάδα ανάρτησης του οχήματος έχει ένα ευρύ φάσμα κινήσεων. Ο σφαιρικός σύνδεσμος λειτουργεί έτσι ώστε τα μέρη ανάρτησης να κινούνται σε διάφορες κατευθύνσεις, όχι μόνο σε μια συγκεκριμένη κατεύθυνση. Αυτή η κίνηση διασκορπίζει την επίδραση στο αυτοκίνητο.\nΤο Tangrui έχει επικάλυψη εναπόθεσης eleTangruio συγκρίσιμο με το επίπεδο OE για να αποτρέψει τη μείωση της αντοχής στη σκουριά.\n■ Πλαστικό κάθισμα\nΟ Tangrui χρησιμοποιεί ένα κάθισμα πλαστικής μπάλας. Χαμηλή τριβή και χαμηλή διακύμανση ροπής και διάκενο μπορεί να διατηρήσει την απόδοση μακρά.\nΤο Tangrui μειώνει την επιφανειακή τραχύτητα της μπάλας μέσω της διαδικασίας καύσης, κάνοντας την μπάλα ομαλή.\nΈχει επίσης υψηλή αντοχή εφαρμόζοντας ανθρακούχο χάλυβα, θερμική επεξεργασία και κρύα σφυρηλάτηση.\nΠροηγούμενος: Χονδρική άρθρωση μπάλας-Z12052\nΕπόμενο: Εγγύηση ποιότητας Εξωτερικός σύνδεσμος μπάλας-Z12054\nΥψηλής ποιότητας σύνδεσμος ανταλλακτικών αυτοκινήτου για NISSAN-Z ...\nΑμορτισέρ κουκούλας, Άρθρωση μπροστινής διεύθυνσης, Πλήμνη τροχού, Καουτσούκ αμορτισέρ, Ελαστική μπάλα, Μπουλόνι αμορτισέρ,


el Etos GRT: Μ. Σχοινάς: Η Ελλάδα είναι καταδικασμένη να βρίσκεται στην πρώτη ταχύτητα της ΕΕ\nΑπό το βήμα του Οικονομικού Φόρουμ των Δελφών, ο κ. Σχοινάς σημείωσε χαρακτηριστικά πως "η Ελλάδα είναι καταδικασμένη να βρίσκεται στην πρώτη ταχύτητα της Ευρωζώνης, η χώρα μας ανήκει στον σκληρό πυρήνα της Ένωσης, και αυτό γιατί δεν μπορούμε να αφήσουμε έξω από την Ευρώπη τη χώρα του Πλάτωνα και επειδή η Ελλάδα είναι η Ευρώπη και η Ευρώπη είναι η Ελλάδα", δανειζόμενος παλαιότερα αποφθέγματα τόσο του Ζικάρντ Ντ' Εστέν όσο και του Ζαν Κλοντ Γιούνκερ, αντίστοιχα.\nΑναλυτικότερα, ο κ. Σχοινάς ανέφερε για τα τρία προαπαιτούμενα που πρέπει να ικανοποιήσει η Ελλάδα για να παραμείνει στην πρώτη ταχύτητα της ΕΕ:\nΚράτος υπό διαμόρφωση\nΟ πρώτος τομέας είναι η αναδημιουργία, η ανασύσταση του κράτους. Η Ελλάδα πρέπει να φτιάξει το κράτος της, που είναι ένα κράτος-εργοδότης. Το οποίο μάλιστα διακρίνεται από στρεβλώσεις, που έχει γίνει πιο φθηνό, αλλά δεν έχει μικρύνει. Ωστόσο, ανέφερε ο κ. Σχοινάς, ήδη πολλές τομές εφαρμόζονται από το ελληνικό πρόγραμμα όπως, π.χ., η φορολογική διοίκηση είναι ανεξάρτητη. Με αφορμή μάλιστα την τοποθέτηση του κ. Γιάννη Στουρνάρα νωρίτερα, ο εκπρόσωπος της Κομισιόν ανέφερε πως πρέπει η Ελλάδα να αποκτήσει συμβούλιο δημοσιονομικής πολιτικής για τη σωστή εκτέλεση του προϋπολογισμού.\nΝα κληροδοτούμε ευκαιρίες, και όχι χρέη, στις επόμενες γενιές\nΤο δεύτερο προαπαιτούμενο είναι η κοινωνία, η οποία δέχεται -σύμφωνα με τον κ. Σχοινά- ως λογικό να υπάρχουν γενιές Ελλήνων που λύνουν τα προβλήματά τους εις βάρος των επομένων γενεών. Είναι περίεργο που συμβαίνει αυτό σε μια κοινωνία που οι γονείς είναι ικανοί να σκοτώσουν για τα παιδιά τους. Το να αφήνουμε στους επόμενους ευκαιρίες και όχι χρέη είναι κάτι που πρέπει να συζητηθεί. "Δεν αφορά τους δανειστές, αλλά εμάς τους ίδιους".\nΤρίτον, βρισκόμαστε σε κομβικό σημείο. Ό,τι συμβαίνει στην Ελλάδα αναλύεται παντού. Γιατί έχουμε δανειστεί από όλον τον κόσμο και ο κόσμος έχει ενδιαφέρον να πετύχει η Ελλάδα. Όλοι επιθυμούν την επιτυχία της Ελλάδας. Πρέπει να εκμεταλλευθούμε το διεθνές ενδιαφέρον, πετυχαίνοντας. Όπως το έκανε η Κύπρος. Πέτυχαν γιατί υπήρχε πολίτικη στήριξη του εγχειρήματος. Δεν εμφανίστηκαν με ευκολες λυσεις. Ο μεσσιανισμός ότι θα ανοίξουν οι ουρανοί και θα λυθούν τα προβλήματά μας δεν μας βγήκε. Δεν χρησιμοποιήσαμε τη λογική.\nΤέλος, όσον αφορά την εν εξελίξει διαπραγμάτευση και το φλέγον ζήτημα της αξιολόγησης, ο κ. Σχοινάς εξέφρασε την αισιοδοξία του πως θα κλείσει η αξιολόγηση. "Για κάποιον που έχει ζήσει το ελληνικό δράμα από την αρχή, το 2010 η κατάσταση ήταν απελπιστική, το 2017 όμως είναι καλύτερη, όχι η ιδανική. Οι συζητήσεις γίνονται, ενώ μιλάμε, στην Αθήνα", κατέληξε ο κ. Σχοινάς.


Βία στην βία | MANCODE.GR\nΒία στην βία\nΟ πρώτος κανών της Παιδαγωγικής είναι ότι αποφεύγουμε τους χαρακτηρισμούς σε ανθρώπους, προκρίνοντας τους χαρακτηρισμούς σε πράξεις. Δεν λέμε, επί παραδείγματι, «είσαι κακό παιδί», αλλά «αυτό που έκανες δεν είναι σωστό».\nΣτο πρώτο debate μεταξύ του υποψηφίου των Ρεπουμπλικανών και νυν προέδρου των Η.Π.Α. Ντόναλντ Τραμπ και του του υποψηφίου των Δημοκρατικών Τζο Μπάϊντεν ο ανωτέρω κανών παρεβιάσθη πλείονες της μίας φοράς. «Είσαι χαζός», είπε ο ένας, με τον έτερο να αποκρίνεται «είσαι κλόουν».\nΔεν ήταν ο μόνος κανών που δεν εσεβάσθησαν και οι δύο υποψήφιοι για το ανώτατο αξίωμα των Η.Π.Α. Στο κεφάλαιο «Το Savoir Vivre στην τηλεόραση», του ομωνύμου βιβλίου, υποστηρίζω σθεναρώς ότι δεν διακόπτουμε τον συνομιλητή μας προτού ολοκληρώσει την σκέψη του. Αυτό ισχύει σε κάθε συζήτηση.\nΠροσπάθησα να μετρήσω στην χθεσινή τηλεμαχία πόσες φορές διέκοψε ο ένας τον άλλον, με τον Ντόναλντ Τραμπ να έχει τα πρωτεία. Ήταν, εάν ήθελα να χρησιμοποιήσω ένα και μόνο κοσμητικό επίθετο, μία βιαία αναμέτρησις, με τον συντονιστή της συζητήσεως να χάνει συχνά τον έλεγχο.\nΟι δημοσκοπήσεις που διεξήχθησαν αμέσως μετά το πέρας του debate έδωσαν νικητή τον Μπάϊντεν, όμως ο σίγουρα χαμένος ήταν ο πολιτισμένος τρόπος ανταλλαγής απόψεων.


Σαφώς βελτιωμένος ο Διομήδης - Argonafplia Sport\nΑρχική HANDBALL - VOLLEY - BASKET - ΣΤΙΒΟΣ - TENNIS - ΝΕΡΟ HANDBALL Σαφώς βελτιωμένος ο Διομήδης\nΣαφώς βελτιωμένος ο Διομήδης\nΦιλικό αγώνα έδωσε στο ΔΑΙΣ ο Διομήδης, απέναντι στον Δούκα.\nΟι “Λύκοι” εμφανίστηκαν σαφώς βελτιωμένοι σε σχέση με το πρώτο τους φιλικό απέναντι στην ΑΕΚ, γεγονός που δείχνει ότι μέρα με την ημέρα βρίσκουν τα “πατήματά” τους και τον ρυθμό τους.\nΟ Κώστας Δεληγιάννης χρησιμοποίησε όλους τους παίκτες μας, δοκιμάζοντας διαφορετικά σχήματα και δήλωσε αρκετά ικανοποιημένος για την πρόοδο της ομάδας.\nΤα πεντάλεπτα: 4-2, 6-6, 8-9, 12-10, 16-12, 18-15 (ημίχρονο), 20-17, 21-21, 23-24, 26-24, 30-27, 34-28.\nΑΣΕ Δούκα (Κωστής Μπούνας): Μπραουδάκης, Αραπακόπουλος 5, Φίλιτς 3, Παπαπούλιος 5, Ζιβούλοβιτς 4, Νταρσουλάντ 2, Κεδέρης 3, Τόμπρος 2, Ντούνης 1, Μωραϊτης 8, Τζανιδάκης, Κολλύρης, Μπάρμπας, Ζαφειράκης 1.\nΔιομήδης Άργους (Κώστας Δεληγιάννης): Αργυρού Ι. 4, Μούγιτς 2, Γιόσμου 3, Χρ. Αργυρού 7, Κρεμαστιώτης 1, Ταουσάνης 2, Χαντέλης, Αϊβαλιώτης 3, Χειβιδόπουλος, Μάρκοβιτς 6, Ρουσόπουλος, Σμυρνιώτης, Ντούρος, Άρσιτς, Παπαντωνόπουλος, Μακρής.\n*Στο πρώτο του φιλικό ο Δούκας είχε νικήσει τον Ολυμπιακό με 25-24.\nΤο φιλικό με τον Διομήδη αποτέλεσε ένα ακόμα κριτήριο και για τον αριστερόχειρα ίντερ, Μίλαν Φίλιτς ο οποίος δοκιμάζεται τις τελευταίες ημέρες.\nΕπόμενο φιλικο για τον Δούκα, το Σάββατο στο ΟΑΚΑ με την ΑΕΚ.\nΔιαρκείας του Διομήδη\nΣτη διάθεσή του κόσμου, είναι οι κάρτες διαρκείας του Διομήδη.\n“Στήριξε την αγαπημένη σου ομάδα και κράτα τους Λύκους για μια ακόμη χρονιά στην κορυφή! Απόλαυσε όλους τους αγώνες του Διομήδη και ζήσε από κοντά τη δύναμη, το πάθος και την ένταση του χάντμπολ! Ο Διομήδης έχει ανάγκη την βοήθειά σου!\nΓίνε ο σημαντικότερος παίκτης μας και γίνε μέλος της μεγαλύτερης αθλητικής οικογένειας της Αργολίδας”, αναφέρει η σχετική ανακοίνωση της ομάδας του Άργους.\nΠροηγούμενο άρθροAΣΚΛΗΠΙΟΣ: Δεν έχει ξεκινήσει ακόμη\nΕπόμενο άρθροΠΑΟΚ: Ριζική ανανέωση


Τσάκας κατά Παναθηναϊκής Συμμαχίας - Newsit.gr\nNewsit / Αθλητικά / Τσάκας κατά Παναθηναϊκής Συμμαχίας\nΤσάκας κατά Παναθηναϊκής Συμμαχίας\nΔημοσιεύθηκε: 17.08.2012 | 22:07\nΜε σκληρούς χαρακτηρισμούς επιτέθηκε στην Παναθηναϊκή Συμμαχία ο Βλάσης Τσάκας με ανακοίνωση που εξέδωσε την Παρασκευή, ύστερα από τις αλλαγές που αποφασίστηκαν στην ΑΜΚ.\nΣε άψογη συνεργασία με μερίδα μετόχων της ΠΑΕ, επιχειρούν να βάλουν ταφόπλακα στα όνειρα εκατομμυρίων Παναθηναϊκών. Αποκλείοντας την συμμετοχή του HRH Prince Faisal bin Abdulaziz bin Nasser bin Abdulaziz Al Saud στην ΑΜΚ με τους όρους που αποφάσισαν, θέλουν άλλοι να κρατήσουν τις καρέκλες τους με τους παχυλούς μισθούς, άλλοι να συνεχίσουν το ρόλο του πράσινου μαϊντανού και οι μέτοχοι τα ποσοστά τους κοψοχρονιά, αδιαφορώντας για το που οδηγούν την ομάδα μας.\nΤραγικότερο όλων, ότι χαρίζουν άλλη μία χρονιά στο ολυμπιακό κατεστημένο, υποχωρώντας σε όλα τα επίπεδα αποδυναμώνοντας τον Παναθηναϊκό παντού. Ελπίζουμε να μην είναι όλο αυτό ένα σχέδιο που απορρέει από παλιότερους συνεταιρισμούς και εξοφλεί πιθανά γραμμάτια, στην πλάτη του Παναθηναϊκού.\nΌταν όμως αυτοί φωνάζουν «παρών», δικαιώνοντας μεταχρονολογημένα τον χαρακτηρισμό του Κόκκαλη περί «κότες», εμείς δεν θα τους κάνουμε τη χάρη. Ο Πρίγκιπας Faisal, έχει αποφασίσει να γίνει ο ιδιοκτήτης του Παναθηναϊκού. Αυτό άλλωστε δήλωσε ξεκάθαρα στην τελευταία δημόσια τοποθέτηση του την 01/08/2012.\nΑφού οι οραματιστές της Παναθηναϊκής «τραγωδίας» έφαγαν πόρτα στην επικοινωνία που προσπάθησαν παρακάμπτοντας μας, από τον Πρίγκιπα Faisal, ήρθαν σήμερα να τον αποκλείσουν από την ΑΜΚ με τεχνάσματα που προκαλούν.\nΔεν έχουμε πει την τελευταία κουβέντα μας, ας περιμένουν οι κύριοι αυτοί που το παίζουν τζάμπα μάγκες την επόμενη κίνηση μας. Τότε ειλικρινά θα θέλαμε να δούμε αν έχουν τα κότσια να ξαναπούν όχι κοιτάζοντας στα μάτια τον κόσμο του Παναθηναϊκού.\nΕυχόμαστε στην ομάδα μας καλή επιτυχία στα παιχνίδια με την Μάλαγα και ευελπιστούμε να φορέσει ο Παναθηναϊκός το σεντόνι του Champions League γιατί εμάς δεν μας ικανοποιεί το Europa League κε Αλαφούζο…\nΒλάσης Τσάκας, Εκπρόσωπος- συνεργάτης H.R.H Prince Faisal bin Abdulaziz bin Nasser bin Abdulaziz Al Saud».


Επιστολή Διοικούσας Επιτροπής ΤΕΕ Αιτωλοακαρνανίας προς τους Δημάρχους του Νομού - NEWS PRESS AGRINIO\nΕπιστολή Διοικούσας Επιτροπής ΤΕΕ Αιτωλοακαρνανίας προς τους Δημάρχους του Νομού\n Δήμαρχο Αγρινίου κ. Παπαναστασίου Γεώργιο Χαρ. Τρικούπη 10, Αγρίνιο\n Δήμαρχο Ι.Π. Μεσολογγίου κ. Καραπάνο Νικόλαο Μάγιερ 12, Μεσολόγγι\n Δήμαρχο Ναυπακτίας κ. Λουκόπουλο Παναγιώτη Ιλάρχου Τζαβέλλα 37, Ναύπακτος\n Δήμαρχο Θέρμου κ. Κωσταντάρα Σπύρο Θέρμο\n Δήμαρχο Αμφιλοχίας κ. Κοιμήση Απόστολο Αμφιλοχία\n Δήμαρχο Ακτίου – Βόνιτσας κ. Αποστολάκη Γεώργιο Βόνιτσα\n Δήμαρχο Ξηρομέρου κ. Γαλούνη Ερωτόκριτο Αστακός\nΤο τελευταίο διάστημα παρατηρούμε με μεγάλη μας λύπη φαινόμενα που δεν συνάδουν με τις έννοιες της νομιμότητας, της συνέπειας και της ηθικής τάξης. Υπηρεσιακοί και πολιτικοί παράγοντες, αδιαφορώντας για τον νόμο, αλλά και για... το δημόσιο συμφέρον σε τελική ανάλυση, προχωρούν σε αυθαίρετες πράξεις μη διστάζοντας σε κάποιες περιπτώσεις, να κακολογούν ή να διαβάλουν όποιον εκφράζει διαφορετική άποψη και μάλιστα επιστημονικά τεκμηριωμένη.\nΤο ΤΕΕ έχει υποχρέωση και εκ του ρόλου του να στηλιτεύει τέτοια φαινόμενα και να ενημερώνει την κοινωνία για τους κινδύνους που ελλοχεύουν όταν δεν τηρούνται οι νόμοι. Κίνδυνοι για το δημόσιο συμφέρον, την δημόσια ασφάλεια, την πολιτιστική κληρονομιά, την προστασία των μνημείων και των ιστορικών τόπων, την προστασία του περιβάλλοντος και την υγεία των πολιτών.\nΗ Δ.Ε. του ΤΕΕ Αιτωλοακαρνανίας στην 17 η /2017 τακτική συνεδρίασή της αποφάσισε δια του παρόντος εγγράφου να σας επιστήσει την προσοχή και να σας καλέσει αναλογιζόμενοι τις ευθύνες σας, να σταματήσετε αυτά τα φαινόμενα, όπου υπάρχουν, εν τη γενέσει τους.\nΟι διαδικασίες αδειοδότησης των έργων είναι κοινές και στα δημόσια και στα ιδιωτικά έργα και πρέπει να τηρούνται απαρέγκλιτα και στις δύο περιπτώσεις. Πρέπει να σας επισημάνουμε ότι η παραγωγή έργων για να είναι πραγματικά προς όφελος των πολιτών απαιτεί προγραμματισμό, οργάνωση και συνέπεια και όχι αποφυγή των νομίμων διαδικασιών.\nΤο ΤΕΕ Αιτωλοακαρνανίας δια των Μηχανικών μελών του μπορεί να συνδράμει τις αρμόδιες υπηρεσίες προς το σκοπό αυτό. Για το ΤΕΕ Αιτωλοακαρνανίας\nΑναρτήθηκε από Διαχείριση ιστολογίου στις 10/13/2017 09:11:00 μ.μ.\nΕτικέτες ΑΥΤΟΔΙΟΙΚΗΣΗ , ΔΗΜΑΡΧΟΣ , ΕΠΙΣΤΟΛΗ , ΤΕΕ Αιτωλ/νίας


MasterChef spoiler 23/4: Αυτή η ομάδα κερδίζει απόψε\n#Tags: MasterChef 5MasterChef 5 spoilerMasterChef 5 διαρροήMasterChef 5 trailer\nΓεωργία Τσιαρλή • 23/04/2021 - 18:47\nMasterChef spoiler 23/4: Έφτασε η ώρα της κρίσης για τους μπλε και τους κόκκινους μετά από την ομαδική δοκιμασία που κουραστήκαμε να τους ακούμε να φωνάζουν.\nMasterChef spoiler 23/4: Ο τοίχος του MasterChef δυσκόλεψε αρκετά τις δύο ομάδες και τα πιάτα που παρουσίασαν η αλήθεια είναι ότι δεν ήταν και τόσο κοντά. Ειδικά στα γλυκά υπήρχε μια απλότητα που δεν αρμόζει για το επίπεδο του διαγωνισμού, στη φάση που βρίσκεται τώρα.\nΟι πληροφορίες μας λένε ότι η ομάδα του Διονύση, με τον Ιωάννη, τον Αλέξανδρο και την Ανούς και τον Νίκο να είναι οι νικητές της ομαδικής δοκιμασίας. Το πρώτο πιάτο που παρουσίασαν οι κόκκινοι εντυπωσίασε τους κριτές.\nΚάπως έτσι η μπλε ομάδα θα οδηγηθεί σε δοκιμασία αποχώρησης με τα αυγά, εκεί όπου ένας παίκτης θα κερδίσει την ατομική ασυλία και αυτός με την χειρότερη προσπάθεια θα είναι ο πρώτος υποψήφιος και θα φορέσει την μαύρη ποδιά.\nΜάλιστα ο παίκτης που αποχωρήσει από το MasterChef 5 θα σας αφήσει με το στόμα ανοιχτό, γιατί πολλοί πίστευαν ότι θα φτάσει μέχρι την πεντάδα και γιατί όχι στον μεγάλο τελικό, αλλά τελικά έχει αποχωρήσει. Αλλά δεν είναι ούτε εκεί θα είναι. Σας το αποκαλύψαμε άλλωστε κι αυτό από νωρίς. Όπως όλα τα spoiler. Δεν είναι καιρός να χάνεται τίποτε.\nΔεν είμαστε μόνο για τα Survivor spoiler εδώ. Έχουμε πολλά να πούμε και για το ριάλιτι μαγειρικής του Star. Ειδικά στα επεισόδια της Παρασκευής που η τηλεθέαση χτυπάει κόκκινο.\nΗ ομάδα που νίκησε την ομαδική ήταν η κόκκινη, όπως σας είχαμε ενημερώσει.\nΔείτε το τρείλερ του επεισοδίου\nMasterchef: Αλλάζει μέρες προβολής!\nΙωάννα Μαλέσκου: Τους…άφησε όλους «παγωτό» με το καυτό τσιφτετέλι της (vid)\nSurvivor 23/4: Ο Λιανός έριξε «βόμβα» – Επιστρέφουν τρεις παίκτες\n« Μαρτίνς: «Δεν μπορεί να συμβεί ξανά το 5-1, είναι άλλο ματς»\nΠαναθηναϊκός: Μια ζαριά που πρέπει να βγάλει… εξάρες »


Η Αριστερά κι άλλες αστείες ιστορίες! | SDNA\n23 Ιουνίου 2015, 21:15\nΜη μασάτε… Δεν υπάρχει πια Αριστερά. Δεν υπάρχει Δεξιά. Δεν υπάρχει Κέντρο. (Και οι υπόλοιποι οι Ακραίοι … της πλάκας είναι…αλλά δεν θέλω να ασχοληθώ μαζί τους… είναι η πάγια πολιτική μου αυτή!)\nΥπάρχουν μόνο αυτοί που έχουν την εξουσία και αυτοί που δεν την έχουν.\nΟύτε εξυπνοι, ούτε μορφωμένοι, ούτε ιδεαλιστές ούτε τίποτα… μόνο αυτοί που γλυφουν από το μέλι της εξουσίας και αυτοί που είναι θυμωμένοι επειδή δεν το γλύφουν.\nΜην το ψάχνετε αλλού.\nΕβλεπα χθες βράδυ τους τύπους που έκαναν δηλώσεις από τις Βρυξέλες και αναρωτιόμουν: Καλέ ποιοι είναι αυτοί;\nΠοιοι είναι αυτοί που θα αυξήσουν (συνεχίσουν) το νούμερο των αυτοκτονιών των ανθρώπων που δεν αντέχουν την πίεση… αυτοί που θα οδηγήσουν κι άλλους αξιοπρεπείς ανθρώπους να ψάχνουν μέσα στα σκουπίδια μας;\nΠοιοι είναι αυτοί που θα οδηγήσουν στην ξενιτιά όσους νέους έχουν απο-μείνει σ’ αυτη την χώρα… προσωπικά αν ήμουν 25 αυτή τη στιγμη θα ταξίδευα.\nΔεν τους είχα ξανακούσει ποτέ.\nΟ κ. Γιούγκερ;\nΕκείνος ο Ολλανδός με το σγουρο μαλλί που μου διαφεύγει το ονομά του; Τον ξέραμε και πέρισυ;\nΜόλις γράψω κάτι τέτοιο εμφανίζονται διάφοροι και μου λένε, ότι δεν είμαστε παραγωγικοί και ότι δεν σκεφτόμαστε ως συνολο, περί επιχερηματικότητας κ.λ.π.\nΣε ποιον τα λες και ποιος είσαι εσύ που τα λες;\nΠροσωπικά έκανα με Γερμανούς από τότε που ήμουν 4 ετών και έχω γερμανική παιδεία… όχι θεωρία… πράξη… δεν έχεις ιδέα τι έχω τραβήξει εγω από δαύτους…. Και στο τέλος τους νίκησα… εσυ που μιλάς πού τους ξέρεις; Θεωρητικά; Βλέπεις ας πουμε γερμανικό ποδόσφαιρο και έγινες ειδήμων ή κτυπάς γερμανίδες γκόμενες τα καλοκαίρια στα νησιά;\nΜα τι απογόητευση!\nΑκόμα και σ’ αυτούς που δεν είναι Αριστεροί από μόνη της η λέξη δημιουργεί έναν σεβασμό… μπορεις να διαφωνείς, αλλά καταλαβαίνεις τι σου λέει (η λέξη).\nΚαι ξαφνικά απογοήτευση.\nΔηλαδή κ. Βαρουφάκη μου (που πολλοί και πολλές σε πίστεψαν) το πιο αριστερό που είχες ήταν το WOW;… ή το σήκωμα του γιακά… μα το χει κάνει ο ο Ερικ Καντονά 15 χρόνια πριν… και δεν έγινε γνωστός για τον γιακά, αλλά επειδή εβαζε γκολάρες, επειδή ανέστησε την Μάντσεστερ Γιουνάϊτεντ (παρ ολο που ήταν Γάλλος) και το πιο βασικό επειδή εφυγε από μόνος του στο απόγειο της δόξας του…. Ο γιακάς ήταν για την πλάκα του….\nΚαι μετα το WOW τι;\nΦωτογραφίες σε περιοδικά life style;\nΕκεί ήταν ακριβώς που ανησύχησα.\nWOW σε συντηρητικό Ολλανδό;\nΤι τζάμπα μαγκιά ήταν αυτή;\nΣτο Αμστερνταμ έχουν coffee shop… αλλα άμα μπει ανήλικος μαύρο φίδι που έφαγε τον καταστηματάρχη… εμείς εδώ ούτε το κάπνισμα στα εστιατόρια δεν μπορούμε να σταματήσουμε….\nΓια ποιο WOW μιλάμε;\nΚαι συ κύριε Πρωθυπουργέ μου….\nΑαααααα θα στα χωσω γιατι σε υποστήριξα….\nΔεν σε είδα να κτυπήσεις το χέρι σου στο τραπέζι…\nΕλπίδα χωρίς κτυπημα του χεριού δεν γίνεται…\nΤο μόνο που μας είπες ότι θα σε χωρίσει η Περιστέρα αν υποχωρήσεις… δεν θες τη γνωμη μου ε; Ειμαι σίγουρος ότι δεν την θές…\nΕίπαμε χωρις γραβάτα …ΟΚ το πιάσαμε το υπονοοούμενο και το νοημα του πράγματος… αλλά πώς φανταστήκατε ότι είναι αρκετό; Δεν ξέρω πόσοι από σας έχετε ταξιδέψει… αλλά εκεί που πήγατε να κάνετε τέτοιες ενδυματολογικές (σημειολογικές) μαγκιές, σας διέφυγε ότι (εκεί λεμε) οι Πρωθυπουργοί παίζει ναναι και gay και να παντρευτονται κιόλας…. Σιγα που θα μασούσαν επειδή ειχατε ανοικτο το πάνω πανω κουνπί του πουκαμίσου σας.\nΌχι δεν μασάω με τις ενδυματολογικές προτιμήσεις του κ. Φίλη… το διασκεδάζω, αλλά δεν μασάω…. Συμφωνώ (καμμιά φορά) με τις αγριάδες της Ζωής… αλλά αδελφούλα χαμογέλα κιόλας…\nΚαι μιας και είμαστε σε ποδοσφαιρικό (αθλητικό) site θα σας το πω με ποδοσφαιρικούς όρους.\nΠήγατε να παίξετε με ομάδαρες και δεν είχατε καν την εξυπνάδα να στείλετε έναν «κατασκοπο» να δείτε πώς παίζουν… φουλ επίθεση; … με 4 ρόμβους;… με τρία σεντερ φορ….πώς;\nΜπήκατε στο γήπεδο και μόλις καταλάβατε ότι εδώ δεν είναι το γηπεδάκι της Κουμουνδούρου φάγατε 4 γκολ στο πρώτο δεκάλεπτο.\nΞαναπάμε στην αρχή της σκέψης μου τώρα….\nΕλπίζω αυτά που γράφω να είναι μια μπούρδα και μισή….\nΜακάρι σε δυο μήνες να βγω και να ζητήσω συγγνωμη.\nΌμως αν δεν κάνω λάθος… μόλις θάψατε το τελευταιο απομεινάρι της Αριστεράς. Εννοώ της εκσυγχρονιστικής Αριστεράς για να μην αδικώ το ΚΚΕ….\nΘα ακούνε τα παιδιά μας Αριστερά και θα φεύγουν τρέχοντας….\nΑλλά αυτό είναι το λιγότερο….\nΤο χειρότερο είναι ότι θα μας βάλετε στον σβέρκο για πολλά χρόνια τους Αδωνιδες και τους φίλους τους….\nΑντε λοιπόν σοβαρευτείτε και κατεβάστε φρύδια και γιακάδες.\nΚαι επειδή πολλοί από σας –εστω κι αν δεν το παραδεχεστε- είστε μαθητές του Ανδρέα Παπανδρέου, θέλω να σας πω ότι έκανε και εκείνος μαγκιές… αλλά όταν πήγαινε στην Ευρώπη… ηγέτες μεγάλου βεληνεκούς το αντιμετωπιζαν αν μη τι άλλο με σεβασμό και ισότιμα.


Η «Καζαμπλάνκα» κλείνει τα 75 - Ατέχνως\nΒρίσκεστε:Ατέχνως»Πολιτισμός»Κινηματογράφος»Η «Καζαμπλάνκα» κλείνει τα 75\nΗ «Καζαμπλάνκα» κλείνει τα 75\nΑπό Ηρακλής Κακαβάνης στο Νοέ 29, 2017 Κινηματογράφος\n«Το καφέ του Ρικ»\nΟ Χάμφρεϊ Μπόγκαρτ υποδύεται τον ιδιοκτήτη του νυχτερινού κέντρου “Café Americain” στο λιμάνι της Καζαμπλάνκα. Στις πρώτες σκηνές της διάσημης ταινίας μαθαίνουμε ότι ο Αμερικανός έχει κάνει περιουσία ως λαθρέμπορος και έχει πολεμήσει τον Φράνκο στην Ισπανία. Με την «Καζαμπλάνκα» ο Μπόγκαρτ καθιερώθηκε ως διεθνής σταρ.\nΝαζί και εμιγκρέδες\nΟι θαμώνες στο στέκι του Νικ δεν θα μπορούσαν να μην είναι πιο διαφορετικοί μεταξύ τους. Λαθρέμποροι ναρκωτικών, εβραίοι εμικγκρέδες, ακόμα και υψηλόβαθμοι ναζί. Η ταινία διαδραματίζεται στις αρχές της δεκαετίας του ΄40, όταν στη βόρεια Αφρική η Βέρμαχτ πολεμούσε εναντίον των Συμμάχων. Η εκρηκτική ατμόσφαιρα στο Μαρόκο της εποχής αποτυπώνεται και στην ταινία.\nΟ σκηνοθέτης της ταινίας Μάικελ Κούρτις, Ούγγρος μετανάστης εβραϊκής καταγωγής, απασχολεί στα γυρίσματα πολλούς γερμανούς μετανάστες που διέφυγαν από τη ναζιστική Γερμανία στις ΗΠΑ. Για πολλούς γερμανόφωνους ηθοποιούς ήταν η μόνη δυνατότητα να εργαστούν. Ένας από αυτούς είναι ο Πέτερ ή Πίτερ Λόρε (δεξιά), ο οποίος ήταν πρωταγωνιστής της θρυλικής ταινίας του Φριτς Λανγκ “Μ” το 1931.\nΕμβληματικό κιμηματογραφικό ζευγάρι\nΟ Χάμφρεϊ Μπόγκαρτ και η Ίνγκριντ Μπέργκμαν θεωρούνται το σημαντικότερο κινηματογραφικό ζευγάρι του 20ου αιώνα. Το σενάριο της ταινίας βασίζονταν σε θεατρικό έργο και είχε συνολικά εννέα συγγραφείς! Μέχρι την ολοκλήρωση των γυρισμάτων το τέλος της ταινίας παρέμεινε ανοιχτό. Ακόμα και η ίδια η πρωταγωνίστρια δεν ήταν σίγουρη με ποιόν ήταν εν τέλει ερωτευμένη, σύμφωνα με το σενάριο.\n“As time goes bye..”\nΣτην ταινία τους κεντρικούς ρόλους αναλαμβάνουν διακεκριμένοι ηθοποιοί του κινηματογράφου και του θεάτρου. Ένας από αυτούς είναι ο πιανίστας στο “Cafe Americain”, τον οποίο υποδύεται ο αμερικανικός Ντούλεϊ Γουίλσον. Εκτός από ηθοποιός ήταν παράλληλα και μουσικός της τζαζ. Το τραγούδι “As Time goes bye” είναι ένα από τα πιο διάσημα στην ιστορία του κινηματογράφου.\nΓυρίσματα σε στούντιο\nΗ σουηδέζα Ίνγκριντ Μπέργκμαν ήταν σαφώς πιο ψηλή από τον Χάμφρεϊ Μπόγκαρτ. Για το λόγο αυτό ο πρωταγωνιστής στεκόνταν σε… σκαμπό για τις ανάγκες των γυρισμάτων. Όλες οι λήψεις της ταινίας έγιναν σε αυτοσχέδιο στούντιο στο αεροδρόμιο του Λος Άντζελες. Τα αεροπλάνα στην ταινία είναι τυλιγμένα με μαεστρία στην «ομίχλη» για να μην φαίνεται οτι είναι ξύλινα.\nΗ φυγή ως μόνη δυνατότητα επιβίωσης\nΜισό εκατομμύριο άνθρωποι αναγκάστηκαν να φύγουν από τη Γερμανία, την περίοδο του ναζισμού, για να γλιτώσουν. Στην τανία, για τον αντιστασιακό Βίκτορ Λάζλο (κέντρο), ο μόνος τρόπος για να επιβιώσει είναι η φυγή από τον μαροκινό θύλακα. Η γυναίκα του (Ίνγκριντ Μπέργκμαν), αποφασίζει τελευταία στιγμή να πάει μαζί του. Ένα μελοδραματικό τέλος.\nΚλασική ταινία και στη Γερμανία\nΗ «Καζαμπλάνκα» προβλήθηκε για πρώτη φορά στη Γερμανία το 1952, αρκετά χρόνια μετά τον πόλεμο. Όπως συνηθίζονταν ωστόσο εκείνη την εποχή στην μεταπολεμική Γερμανία όλες οι σκηνές που έδειχναν ναζί, εμιγκρέδες ή περιείχαν αναφορές στον Β΄ Παγκόσμιο Πόλεμο «κόπηκαν». Μόλις το 1975 το γερμανικό κοινό απέκτησε τη δυνατότητα να δει ολόκληρη τη θρυλική ταινία.\n«Καζαμπλάνκα», γιορτάζει σήμερα τα 75 χρόνια από την πρώτη της προβολή\nCafe Americain Β Παγκόσμιος Πολέμος Ίνγκριντ Μπέργκμαν Καζαμπλάνκα Χάμφρεϊ Μπόγκαρτ\nΠροηγούμενη δημοσίευση Μικέλης Άμβλιχος, η μούσα του ήταν σοσιαλίστρια\nΕπόμενη δημοσίευση Ξεκίνησαν σήμερα οι πλειστηριασμού – Σε άμεσο κίνδυνο οι λαϊκές κατοικίες


Δημήτρης Ξενάκης: Μιλώντας για τα #fakenews | dete\nHome›ΑΠΟΨΕΙΣ›Δημήτρης Ξενάκης: Μιλώντας για τα #fakenews\nΔημήτρης Ξενάκης: Μιλώντας για τα #fakenews\n2 Μαρ, 2019 - 11:39\nΜιλώντας για τα fake news: Από τη δική μας οπτική, ενός μέσου που προσπαθεί να είναι όσο το δυνατόν ανεξάρτητο, που προσπαθεί να σεβαστεί τον αναγνώστη, τον αναγνώστη από τον οποίο ζητά την χρηματική συνδρομή του για να παραχθεί. Πολλά παραδείγματα παραπληροφόρησης ή πολιτικού χειρισμού μπορεί κάποιος να βρει στην Ελλάδα. Τελευταία πχ δύσκολα να αποφύγει κανείς τον Γιάννη Λοβέρδο και τον Παύλο Πολάκη που χειρίζονται ο καθένας με τον τρόπο του τα Μέσα, χωρίς ιδιαίτερους φραγμούς. Και, μπορεί να μειδιάμε με την επιχείρηση των ΟΥΚ στις Μαλδίβες για να σώσουν τον πρωθυπουργό, αλλά και την έλευση του όσκαρ σκηνοθεσίας Κουαρόν που ήταν / δεν ήταν προχθές στο πάρτι του Βαρουφάκη, ιστορίες που δείχνουν αν μη τι άλλο το χαμηλό επίπεδο των περισσότερων Μέσων ενημέρωσης στην Ελλάδα. Στο εξωτερικό εμφανίζονται να συμβαίνουν αντίστοιχα φαινόμενα και πολλές φορές πιο δραματικά, δείχνοντας την έκταση του φαινόμενου. Το διαδικτυακό κυνήγι της φινλανδής Γέσικα 'Αρο που ξεμπρόστιασε τα ρώσικα τρολ, οι συνεχείς αμφισβητούμενες ιστορίες από τον πόλεμο στη Συρία και πολλά άλλα.\nΜεγάλο μέρος στο παιχνίδι της παραπληροφόρησης παίζουν και δημοσιεύματα που δεν είναι ακριβώς αναληθή αλλά διαστρεβλώνονται για να υποστηρίξουν την όποια ατζέντα. Είναι και τα πιο ύπουλα. Χαρακτηριστικό παράδειγμα τελευταία καμπάνια του κόμματος του Orban που αναμιγνύει τον, συνήθη ύποπτο στην Ουγγαρία, Soros και τον Juncker και που, ενώ είναι τελείως διαφανής ο σκοπός του, κάποια από αυτά που λέει έχουν βάση πραγματική αλλά τα χρησιμοποιεί τελείως καταχρηστικά με έναν απόλυτα συνωμοσιολογικό τρόπο. Είναι τέτοιο το μέγεθος της καταιγίδας της παραπληροφόρησης και τόσο μεγάλη η έκταση της διάδοσης που η προσπάθεια να την καταπολεμήσεις όταν έχει πλέον διαδοθεί στα Μέσα -στο τέλος της πορείας της- είναι πίθος των Δαναΐδων.\nΠως φτάσαμε ως εδώ; Ας δούμε λίγο την κατάσταση των Μέσων στην Ελλάδα, θα διαφωτίσει το όλο θέμα:\nΗ διαφημιστική δαπάνη, το βασικό έσοδο του Τύπου στην Ελλάδα, έχει μειωθεί περίπου 60 ή 70% την τελευταία δεκαετία, καταιγιστικά στην αρχή της κρίσης, ενώ έκτοτε παραμένει σταθερή σε πολύ χαμηλά επίπεδα, αντίστοιχα πχ της Τσεχίας και πολύ μικρότερα (3-4 φορές) της Αυστρίας, Ολλανδίας και Βελγίου, που είναι όλες χώρες με παραπλήσιο μέγεθος. Οι εφημερίδες διαλύονται από άποψη κυκλοφορίας με σταθερή πτώση τα τελευταία 20 χρόνια. Έτσι όπως πάνε οι κυκλοφορίες τους, μαθηματικά θα μηδενισθούν μέχρι το 2021.\nΗ τηλεόραση , από άποψη ιδιοκτησίας δεν έχει αλλάξει ουσιαστικά, παρ' όλες τις εξαγγελίες. Έφυγαν παραδοσιακοί εκδότες όπως Λαμπράκης, Τεγόπουλος κλπ και στη θέση του μπήκαν επιχειρηματίες όπως οι Μαρινάκης και Σαββίδης. Όλοι μας είμαστε μάρτυρες της σημαντικής πτώσης του επιπέδου του ρεπορτάζ λόγω και της δραστικής μείωσης των εξόδων.\nΣτο διαδίκτυο, τα νούμερα επισκεψιμότητας ευημερούν αλλά δεν συνδυάζονται με έσοδα. Έτσι έχουμε 4 και 5 και 6 εκατομμύρια επισκέψεις μηνιαία στα γνωστά σάιτ, με περιεχόμενο που είναι αναμασήματα και επαναλήψεις στην καλύτερη των περιπτώσεων, με μόνο σκοπό υψηλή κίνηση και μεγιστοποίηση σελιδοπροβολών μπας και ανέβει το διαφημιστικό έσοδο. Ο κόσμος, σε ένα είδος σύγχυσης, πάει από σάιτ σε σάιτ διαβάζοντας πολλές φορές την ίδια είδηση μήπως οσφρησθεί κάπως τι πραγματικά συμβαίνει. Μεγάλη ποσότητα, ελάχιστη ποικιλία και από ποιότητα...\nΟ τοπικός Τύπος παραπαίει έχοντας συνηθίσει στην συμβίωση με τον «κεντρικό» Τύπο ο οποίος όμως πλέον δεν μπορεί να τον υποστηρίξει. Υπάρχουν κάποια παραδείγματα επιμονής ή ακόμα και αναβίωσης τίτλων που όμως δεν αλλάζουν την γενική εικόνα.\nΚαι βέβαια ο αριθμός των δημοσιογραφικών θέσεων εργασίας έχει μειωθεί δραστικά, πάνω από το 50%. Όσο για δημοσιογράφους της ερευνητικής δημοσιογραφίας, μάλλον στα δάχτυλα χεριού μετρώνται, οι περισσότεροι έχοντας εγκαταλείψει το επάγγελμα.\nΜε λίγα λόγια έχουμε: Μέσα που ουσιαστικά λιμοκτονούν, με αφεντικά που δεν έχουν ως κύριο ενδιαφέρον την ενημέρωση των πολιτών, που παράγουν χαμηλού επιπέδου ύλη. Ταυτόχρονα έχουμε την πολιτική και κοινωνική κατάσταση που ρέπει βαριά προς τον λαϊκισμό και αντιλαμβάνεται ο καθένας πως είναι εξαιρετικά ευνοϊκό το κλίμα για διάδοση της παραπληροφόρησης ή των Fake News οπως αρέσει στον Trump να λέει. Είναι ενδιαφέρον πως ο Trump εμφανώς προσπαθεί να συνδέσει την λέξη FAKE με την λέξη NEWS με την συνεχή και συχνά λανθασμένη (Fake!) χρήση της έκφρασης για οποιοδήποτε Μέσο Ενημέρωσης δεν τον υποστηρίζει. Σε αυτό το -δυστυχώς παρόμοιο πλαίσιο- ενοχλητική ήταν η αποστροφή του Υπουργού Οικονομικών Ευκλείδη Τσακαλώτου προ ημερών ότι «η βασική αντιπολίτευση του ΣΥΡΙΖΑ, είναι οι εφημερίδες και τα ΜΜΕ».\nΗ κοινωνία φυσικά και δεν είναι αμέτοχη ούτε αγνοεί την κατάσταση αυτή. Φαίνεται από όλες τις δημοσκοπήσεις που γίνονται με ερωτήματα σχετικά με την εμπιστοσύνη στα Μέσα Ενημέρωσης. Παίρνοντας τα στοιχεία από το Reuters Institute στην Οξφόρδη, η Ελλάδα είναι τελευταία στην εμπιστοσύνη στα Μέσα και πρώτη στο να αποφεύγει τις ειδήσεις. Αν αυτό δεν ήταν αρκετό, τις ειδήσεις τους οι Έλληνες προτιμάνε να τις πάρουν από τα Κοινωνικά Δίκτυα και όχι από τα Μέσα!\nΌμως αρκετά με την καταθλιπτική περιγραφή της πραγματικότητας!\nΜε πάθος, επιμονή και συστηματικότητα πολλές αλλαγές είναι εφικτές. Το πρόβλημα βέβαια δεν είναι μονοδιάστατο όπως είδαμε παραπάνω. Χρειάζεται ένας εποικοδομητικός διάλογος με όλους στη κοινωνία, για να κατανοήσουμε τι είναι το πραγματικό πρόβλημα και ποιος είναι ο ρόλος των Μέσων Ενημέρωσης στη Δημοκρατία. Με πολίτες και δημοσιογράφους, αλλά και με το κράτος, τους πολιτικούς, τις επιχειρήσεις και την ακαδημαϊκή κοινότητα. Διότι όλα είναι αλληλένδετα. Και δεν μιλώ για την «διαπλοκή». Όμως όταν, από τον Trump ως τον Τσακαλώτο, τον Πολάκη, μέσω Orban κλπ. οι πολιτικοί προσπαθούν να απαξιώσουν συλλήβδην τους δημοσιογράφους, να μας πείσουν να πετάξουμε το μωρό μαζί με τα απόνερα που λένε οι Εγγλέζοι, όταν οι επιχειρήσεις πρακτικά έχουν καταφέρει να επικοινωνούν με τα Μέσα μόνο μέσω lobby και δελτίων Τύπου, όταν οι ακαδημαϊκοί ως επί το πλείστον ασχολούνται με το πόσοι άγγελοι χωράνε σε μια καρφίτσα, τότε καταλαβαίνετε πως έχουμε δουλειά ακόμα. 'Ασε που ο πιο σοβαρός ανταγωνιστής μας ίσως είναι τα κοινωνικά δίκτυα λαο η εσκεμμένη σύγχυση της είδησης με την ψυχαγωγία που προξενούν, κάτι που μπορεί να εκμεταλλευτούν τόσο ο συνάδελφος στη δουλειά όσο και ο υπάλληλος σε Troll Factory του Internet Research Agency στην Ρωσία. Τελικά παρεμπιπτόντως, όπως και να έχει, ο Mark Zuckerberg με την παρέα του στην Καλιφόρνια θα καταφέρει να βγάλει τα προς το ζειν, και με το παραπάνω...\nΜε πάθος, επιμονή και συστηματικότητα είπαμε πως πολλές αλλαγές είναι εφικτές. Στο inside story ούτε έχουμε εφεύρει την πυρίτιδα ούτε πάμε να αλλάξουμε αύριο πρωί τον κόσμο. Επιλέγουμε να απευθυνόμαστε με ειλικρίνεια και συνέπεια σε ένα μέρος της κοινωνίας. Σε αυτούς που είναι διαβασμένοι και αυτούς που έχουν μια κάπως κοσμοπολίτικη άποψη. Είναι μικρό δείγμα αυτοί, χωρίς σημασία; Όχι, είναι ίσως το πιο δραστήριο μέρος της κοινωνίας και μπορούν και αυτοί να κάνουν την διαφορά. Το insidestory.gr δεν είναι μόνο ένα συνδρομητικό site ερευνητικής και επεξηγηματικής δημοσιογραφίας. Αναζητά τρόπους να παρέμβει θετικά σε όλους όσους έχουν ρόλο στην δημοκρατική κοινωνία: Στοχεύει τόσο στα μέλη του όσο και στις επιχειρήσεις, την πολιτεία, την ακαδημαϊκή κοινότητα και τα Μέσα και τους δημοσιογράφους. Σε αυτήν την αδιάκοπη μάχη με την παραπληροφόρηση, όλοι οι «φορείς» της κοινωνίας έχουν τον ρόλο τους να παίξουν - και πρέπει να τον αναλάβουν. Το διακύβευμα είναι η βελτίωση της κοινωνίας και η προστασία των δημοκρατικών θεσμών.\n*Ο Δημήτρης Ξενάκης, είναι συνιδρυτής και εκδότης του insidestory.gr. Από το 1994 εργάζεται στη διαμόρφωση ψηφιακής στρατηγικής στα ΜΜΕ και στην ανάπτυξη εφαρμογών και υπηρεσιών στα ψηφιακά μέσα. Έχει αναλάβει διοικητικές θέσεις ευθύνης σε μερικούς από τους σημαντικότερους οργανισμούς ΜΜΕ στην Ελλάδα, όπως in.gr, skai.gr και 24 Media (news247.gr). Κατέχει Διδακτορικό Δίπλωμα στη Φυσική έχοντας δουλέψει για ένα σημαντικό διάστημα ως ερευνητής.\nΔημήτρης Παπαδόπουλος: "Η ιστορία της πόλης οδηγός"\n3 Οκτ, 2020 - 14:59


Οι Last Drive στο Gagarin | Νόστιμον ήμαρ\nΣτην ετήσια συνάντηση των αιώνιων έφηβων ροκάδων\n«Οι Last Drive είναι ό,τι αγαπάμε», είχε γράψει για το περσινό τους live ο συγγραφέας Ανδρέας Γιαννόπουλος και ένα χρόνο μετά, έρχομαι να προσυπογράψω. Οι Last Drive, είναι δικαίως ένα από εκείνα τα συγκροτήματα που πάντα θα μας συνδέουν με τρόπο μυσταγωγικό μέσα από τις μουσικές και την ενέργειά τους, στις ετήσιες συναντήσεις μας, οι οποίες έχουν πια γίνει θεσμός και τόπος συνάντησης για τους μυημένους ροκάδες.\nΘα φτάσουμε – προς μεγάλη μας έκπληξη – στην ώρα μας, ωστόσο, θα περιμένουμε στην ουρά μέχρι να πάρουμε το εισιτήριο στα χέρια μας. Το πλήθος κόσμου πλημμυρίζει το δρόμο, ωστόσο, κανείς δε δείχνει να πτοείται από την αναμονή. Ανάμεσα στον κόσμο θα βρεις δύο, τρεις, τέσσερις γνωστούς. Θα ξεκινήσεις να μιλάς για όλα όσα έχετε να πείτε ένα χρόνο. Σε αυτά τα live ξέρεις πως όλοι για κάποιο λόγο είναι γνωστοί σου.\nΓνωστοί και φίλοι που σας συνδέει εκείνο το κοινό συναίσθημα, εκείνο το αίσθημα που αναγεννά τον έφηβο εαυτό σας και τον κάνει να τα δίνει όλα στο mosh pit σαν άλλοτε, σαν να μην πέρασε μια μέρα από τα δεκαέξι, από την πρώτη φορά που άκουσες αυτή τη μπάντα, από την πρώτη στιγμή που μυήθηκες σε αυτή τη γιορτή.\nΤόπος αυτής της συνάντησης το Gagarin και φυσικά δε μπορεί να απουσιάσει η αναφορά στο μεγάλο εκλιπών της βραδιάς το Νίκο Τριανταφυλλίδη, στον οποίο και η μπάντα θα αφιερώσει τη συναυλία. «Πάνε δέκα χρόνια από το reunion και ο Νικόλας, ήταν ο πρώτος που μας πίστεψε.», θα πει εμφανώς συγκινημένος ο Αλέξης Καλοφωλιάς.\nΩστόσο, πριν φτάσουμε στην εμφάνιση των Last Drive, αξίζει να σταθούμε στους Bazooka, τους τρελαμένους πιτσιρικάδες που άνοιξαν το live με τον πιο ψυχεδελικά δυναμικό τρόπο. Οι Bazooka με front man τον Ξάνθο Παπανικολάου, θα μας ξεσηκώσουν με κομμάτια όπως «Άχρηστη Γενιά», «Ψέμα», «Δεμένος στο κρεβάτι σου», και θα φτάσουν την αδρεναλίνη στα ύψη. Ο Ξάνθος θα κατέβει από τη σκηνή και θα τραγουδήσει με τον κόσμο σε μία έκσταση. Όλοι μαζί θα γίνουμε ένα, ουρλιάζοντας στίχους, σε δυνατά decibel.\nΚι ύστερα, αφότου έχουν ανάψει τα αίματα και οι ρυθμοί είναι φρενήρεις, θα βγουν οι Last Drive για να μας δικαιώσουν για την αναμονή, για να μας ξυπνήσουν μνήμες και να μας δημιουργήσουν καινούριες. Οι συστάσεις γύρω από αυτή τη μπάντα είναι περιττές.\nΗ ιστορία τους, γράφει περισσότερα χρόνια και από μένα. Όμως, η ενέργειά τους είναι σαν να ζουν για πάντα μία αέναη εφηβεία. Κάθε φορά είναι μια μοναδική, ξεχωριστή γιορτή, στην οποία όλοι γινόμαστε ένα, ξεσπάμε, εκτονωνόμαστε, ερωτευόμαστε, αναγεννιόμαστε μέσα από την καύλα στον ήχο.\nChris B.I. (Χρήστος Μιχαλάτος) στα τύμπανα να δίνει ρέστα, να χύνει τόνους ιδρώτα, να χτυπιέται, μπαγκέτες να σπάνε. Alex K.(Αλέξης Καλοφωλιάς) στη φωνή και το ηλεκτρονικοακουστικό μπάσο, B.George Bop (Γιώργος Καρανικόλας) στην ηλεκτρική και Stefanos στην ακουστική (Στέφανος Φλώτσιος), να γεμίζουν τη σκηνή, να χορεύουν στο ρυθμό της. Οργίλοι έφηβοι, αιώνια παιδιά που μας μεταφέρουν την ένταση και τον παλμό τους μέσα από τάστα και χορδές που τρελαίνονται και βγάζουν κραυγές, καύλα και επανάσταση.\nΘα ακούσουμε το «Chain Train», το «Desert Rose», το «Sweet Thing», το «Gone, gone, gone». Θα ζήσουμε ένα ταξίδι στην παλιά τους δισκογραφία και θα κλέψουμε τζούρες από την επερχόμενη. «White Knuckles», «Always the Sun» και «Snake Charmer», να κορυφώνουν την ένταση και να κάνουν το πλήθος να παραληρεί.\nΚαι κάπου εκεί, με αφορμή το κομμάτι «White Knuckles» – το οποίο έχει γραφεί για την ταινία Φασισμός Α.Ε. – η δήλωση του Alex K. να αφυπνίζει, «κανένας δεν έχει δικαίωμα να ξεχνά τα θύματα του φασισμού και του ναζισμού».\nΤα μηνύματα πολλά και η ένταση στα ύψη. Και μια αμοιβαία ευγνωμοσύνη για τούτες τις βραδιές. Για τις βραδιές που συναντιόμαστε, που διώχνουμε τα άγχη της ενηλικίωσης. Για αυτές τις βραδιές που ζούμε ελεύθεροι, μεθυσμένοι από αλκοόλ, στίχους και έρωτα. Για αυτές τις βραδιές που μας γυρνούν στο παρελθόν και μας ταξιδεύουν στο μέλλον. Για τις μουσικές συναντήσεις των Last Drive, που ναι, «είναι ό,τι αγαπάμε».\nΚι αν οι γιορτές αυτές, είναι μόνο μια φορά το χρόνο, φέτος ανανεώνουμε τη συνάντηση για τις 10 Ιουνίου και την Πλατεία Νερού, με καλοκαιρινή διάθεση. Γιάννης Αγγελάκας, Last Drive και Διάφανα Κρίνα. Θα σας δούμε εκεί.\nLAST DRIVE LIVE ΜΟΥΣΙΚΗ


«Είμαστε αλλόκοτα πλάσματα»: Σκέψεις πάνω στην τρωτότητα, με αφορμή τις αφηγήσεις μετανάστευσης νεαρών προσφυγισσών – Feministiqa\nH εισήγησή μου θα κινηθεί γύρω από τη συνάντησή μου με τη Μάσα. Η Μάσα, ένα δεκαεφτάχρονο κορίτσι από το Ιράν, ταξίδεψε με τη μητέρα της στην Ελλάδα, με σκοπό να φτάσουν και οι δύο στη Γερμανία. Στο αεροδρόμιο έπιασαν τη Μάσα και έτσι αποχωρίστηκε από τη μητέρα της. Η μητέρα της, με το που έφτασε στο αεροδρόμιο της Γερμανίας, συνειδητοποίησε ότι η κόρη της έμεινε πίσω. Η Μάσα εντάχτηκε στο σύστημα προστασίας ανηλίκων και μεταφέρθηκε σε ξενώνα. Τη στιγμή που τη γνώρισα, εκκρεμούσε το αίτημα επανένωσης με τη μητέρα της. Δεδομένων των δομικών περιορισμών στο σύστημα οικογενειακών επανενώσεων και λαμβάνοντας υπόψη την ηλικία της Μάσας, ήταν πολύ πιθανό να έμενε αναπάντητο το αίτημά της και να «εγκλωβιζόταν» ως ενήλικη στην Ελλάδα.\nΣκηνή 1: H γνωριμία\nΉταν μέσα Δεκεμβρίου όταν πήγαμε στον ξενώνα. Είχε παγωνιά και δεν βγάλαμε τα μπουφάν μας. Κάθισα στο σαλόνι, όπου έστεκε στη μέση ένα χριστουγεννιάτικο δέντρο. Η Μάσα μπήκε μέσα χαμογελαστή ‒χαιρόταν που με έβλεπε‒ και αμέσως σχολίασε το χρώμα των μαλλιών μου. Η ίδια είχε πολύ μακριά μαλλιά και φορούσε ένα κοντομάνικο καρό φουστάνι. Απόρησα μέσα μου πως δεν κρύωνε, μια και εγώ ήμουν με παλτό και κασκόλ. Αρχίσαμε να μιλάμε μισά ελληνικά-μισά αγγλικά και να χρησιμοποιούμε τα χέρια μας. Τα χέρια έγιναν η γλώσσα μας. Η ομιλία ήταν «σπαστή», «κουτσή», «ανίκανη» να μας φέρει σε πλήρη επαφή. Η Μάσα, λοιπόν, με ρώτησε με «κουτσά» αγγλικά αν γνώριζα την Billie Eilish. Κούνησα αρνητικά το κεφάλι. Έδειξε έκπληκτη που δεν την γνώριζα και άνοιξε το κινητό της ψάχνοντας στο Youtube να βρει τραγούδι ‒ με έβαλε να ακούσω το «I am a bad guy» μέχρι που ήρθε η διερμηνέας. Μόλις τέλειωσε το τραγούδι, η Μάσα σχολίασε τα πράσινα μαλλιά της Billie Eilish και τα μπλε δικά μου. Το «αλλόκοτο» χρώμα μαλλιών έγινε εκείνη τη στιγμή το σημείο σύνδεσής μας. Για κάποιον ανεξήγητο λόγο, η «αλλόκοτη» θηλυκότητα, που απέκλινε από τις έμφυλα κανονιστικές νόρμες και αναπαραστάσεις της θηλυκότητας, μας συνέδεσε εκείνη τη στιγμή, ευκαιριακά και εύθραυστα.\nΣκηνή 2: H αφήγηση και η ανάλυσή της\nΗ Μάσα βάρυνε όταν άρχισε να μου μιλάει για το «ταξίδι». Παραθέτω τα λόγια της, κυρίως γιατί η αφήγησή της ήταν συναισθηματικά έντονη και για μένα. Ο μόνος τρόπος να διαχειριστώ την ευαλωτότητα ήταν να την αφήσω να υπάρξει μέσα στο κείμενο, να την αφήσω να «λάβει χώρα», να «συμβεί» ως τέτοια:\n«Από την Τουρκία στην Ελλάδα ήταν πολύ δύσκολο. Έξι φορές προσπαθήσαμε να περάσουμε, προσπαθούσαμε, προσπαθούσαμε και δεν τα καταφέρναμε, μείναμε τέσσερις μέρες στο χιόνι. Τη δεύτερη φορά, τρεις μέρες έβρεχε, καθόμασταν στη βροχή. Την πρώτη φορά φτάσαμε στο Χ μέρος. Επειδή ήμασταν πολλά άτομα, μας έπιασε η αστυνομία. Η πρώτη φορά ήταν δύσκολη. Μας τα πήραν όλα, όλα μας τα πήραν. Η συμπεριφορά των αστυνομικών ήταν πολύ κακή, ήταν άθλια. Μείναμε φυλακή για ένα βράδυ. Όλα τα πράγματά μας, όλα τα βρήκαν, τα πήραν, μας πήγαν πίσω στο ποτάμι, στο σύνορο Τουρκίας-Ελλάδας, και τα έκαψαν μπροστά μας. Τα βλέπαμε να καίγονται. Φορούσαν μάσκες και δεν μπορούσαμε να δούμε τα πρόσωπά τους… Μας είπαν να κρατάμε χαμηλά τα κεφάλια μας και όποιος/α κουνιόταν, τον χτυπούσαν… Ήταν δύσκολο, τέσσερις μέρες ήμασταν στο χιόνι, έφτανε μέχρι τα γόνατα. Επειδή ήμασταν κοντά στο δρόμο, όποτε περνούσε αμάξι, έπρεπε να κρυβόμαστε να μη μας δει. Κάθε φορά που προσπαθήσαμε να περάσουμε, ήταν δύσκολο: να προσπαθούμε να αποφύγουμε τα αμάξια από το να μας δουν, να αποφύγουμε τους αστυνομικούς από το να μας πιάσουν και να μας πετάξουν τα πράγματα. Οι μέρες στο χιόνι ήταν δύσκολες. Φαντάσου να είσαι τέσσερις πέντε μέρες στο δάσος, στο χιόνι, χωρίς φαγητό, χωρίς τίποτα. Την τελευταία νύχτα, όταν ξύπνησα, έχασα τις αισθήσεις μου, είχα παγώσει, είχα χάσει τις αισθήσεις μου από το κρύο, όλοι βγάλανε τα μπουφάν τους και τα έβαλαν πάνω μου να με ζεστάνουν…»\nΗ ιστορία της Μάσας δεν διαφέρει και πολύ από αυτές που έχουμε συνδέσει στο μυαλό μας, όταν ακούμε τη λέξη «πρόσφυγας» ή «προσφυγικό». Το προσφυγικό υποκείμενο είναι το ηθικά νομιμοποιημένο υποκείμενο της ευαλωτότητας, αυτή/ός που θα έχει χάσει τα πάντα, που θα είναι σε μεγάλη ανάγκη, ο μη Δυτικός «άλλος» που θα περιμένει τη συνδρομή μας, ο υπεξούσιος που η φωνή του θα έχει χάσει την ακουστότητά της, το υποκείμενο που μεταφέρει την ευαλωτότητα της ανθρώπινης κατάστασης πέρα από αυτό που μας είναι διανοητό. Σε αυτό το πλαίσιο, η ιστορία της Μάσας θέτει ηθικά ερωτήματα αναφορικά με τη δική μας ικανότητα πρόσληψης και απόκρισης προς υπεξούσιους άλλους, ειδικότερα όσον αφορά τις συνθήκες που φτιάχνουμε για να παραγάγουμε γνώση, όταν ερχόμαστε σε επαφή με ιστορίες και Άλλους που δεν μας είναι οικείοι, γνώριμοι, «μεταφράσιμοι». Η διαδικασία συγγραφής αλλά και ακρόασης της αφήγησης της Μάσας έφερε στο προσκήνιο θέματα αναπαράστασης του προσφυγικού Άλλου και της συγγραφικής (και κατά προέκταση πολιτικής) ευθύνης, δηλαδή πώς γράφουμε για την ευαλωτότητα, πώς μπορούμε να γράψουμε για τον προσφυγικό Άλλο και ποια θέση μπορούμε να πάρουμε μέσα στο κείμενο.\nΔιαβάζοντας και ακούγοντας την αφήγηση της Μάσας αλλά και των άλλων κοριτσιών που δέχτηκαν να μου μιλήσουν, αναδύθηκε το στοιχείο του κατακερματισμού της αφήγησής τους στο χώρο και το χρόνο. Τα κορίτσια δεν θυμούνται τα μέρη από τα οποία περνούν, έχουν μνήμες αποσπασματικές, θραυσματικές, σωματικές (κρύο, εξάντληση), συναισθηματικές (φόβος, τρόμος, αβεβαιότητα), οι αφηγήσεις τους πηγαινοέρχονται στο χρόνο και το χώρο. Η γραμμικότητα της αφήγησης διασαλεύεται από τις ίδιες, το παρελθόν και οι λόγοι για την «εξαναγκαστική» μετανάστευσή τους (έμφυλη βία στην οικογένεια, πόλεμος, εθνοτικές διενέξεις) επανέρχονται στο παρόν και διαπλάθουν τα όνειρά τους για το μέλλον.\nΓράφοντας για την ευαλωτότητα ή, αλλιώς, γράφοντας ευάλωτα, καλούμαστε να δούμε πώς διαφορετικές χρονικότητες υπεισέρχονται στην αφήγηση, να σκεφτούμε δηλαδή τη διαταραχή της αφήγησης μεθοδολογικά σε σχέση με τη ρωγμή στο γραμμικό ηγεμονικό χρόνο στο συγγραφικό «τώρα», όπου τα ορατά κομμάτια της αφήγησης ‒η αστυνομική βία και αυθαιρεσία‒ και οι επαναλήψεις στο λόγο («μας τα πήραν όλα») εκτοπίζονται χρονικά και εμφανίζονται σε κομμάτια της αφήγησης της Μάσας που δεν ακούγονται ή, μάλλον, ακούγονται λάθος ή σβήνονται. Η εστίαση στις ρωγμές του χρόνου και του χώρου μπορεί να αποτελέσει μία φεμινιστική και αλλόκοτη μεθοδολογική και κειμενική προσέγγιση που διαταράσσει τις γραμμικές και αιτιώδεις χρονικότητες του λόγου των ΜΚΟ (και ειδικότερα, των προτάσεων πολιτικής [policy reports]) που δομούνται γύρω από αίτιο-αποτέλεσμα, αρχή-μέση-τέλος, και όπου οι πολιτικές δράσεις και προτάσεις γράφονται σαν να μπορούν να προβλεφθούν από τα πριν.\nΜία κειμενική προσέγγιση που αφήνεται στον κατακερματισμό της αφήγησής τους δίνει χώρο στην ενσώματη εμπειρία, στο ευάλωτο σώμα, να εμφανιστεί στο λόγο. Το σώμα της Μάσας θυμάται το ταξίδι, το χιόνι, το κρύο νερό, τη διάσχιση του ποταμού, την εξάντληση του σώματος, το περπάτημα μέσα από βουνά και δάση. Αυτή η αισθητηριακή / φαινομενολογική προσέγγιση του ταξιδιού κατέστη εφικτή από τη σκοπιά της μερικότητας της θέσης μου ως ερευνήτριας αλλά και μιας μεθοδολογικής παραδοχής ότι το κείμενο κατευθυνόταν όχι με μοναδικό γνώμονα να καταγράψει αιτίες, αποτελέσματα και προτάσεις πολιτικής (ή, τουλάχιστον, να το κάνει κάνοντας ταυτόχρονα και κάτι άλλο). Με αφετηρία αυτές τις σκέψεις, θα ήθελα να αναρωτηθούμε για τη συνάντηση με την ευαλωτότητα του προσφυγικού Άλλου όχι ως σχέση, αλλά και ως μη σχέση. Θα ήθελα να διερωτηθούμε μήπως, τελικά, η έμφαση στην ανάγκη οικοδόμησης μίας σχέσης με τον προσφυγικό Άλλο αποτελεί τη δική μας αμήχανη απάντηση στην ευαλωτότητα, μία απάντηση που προκύπτει από την ανικανότητά μας να πούμε «τι ακριβώς συμβαίνει» ή «να ξέρουμε πώς να απαντήσουμε».\nΣκηνή 3: H έγκληση της Μάσας και η αμηχανία της ερευνήτριας\nΣτην πορεία της κουβέντας μας, η Μάσα κοιτούσε κάτω, είχε συννεφιάσει, και εγώ ένιωθα άβολα. Άβολα που δεν μπορούσα να της πω κάτι. Άβολα που είχα την ανάγκη να της πω κάτι. Καθώς εξιστορούσε τη βία και αυθαιρεσία της αστυνομίας, η Μάσα μού είπε:\n«Eάν είχα τη δύναμη, εάν μπορούσα θα τους έκανα μήνυση που φέρθηκαν έτσι».\nΌμως η καθοριστική στιγμή της συνάντησής μας έλαβε χώρα προς το τέλος της κουβέντας μας, όταν μου είπε ότι δεν επιθυμεί να διατηρήσει την ανωνυμία της, «γιατί θα ήθελα να ξέρουν ότι ήμουν εγώ αυτή που τα είπε αυτά». Στο σημείο αυτό η Μάσα εξέφρασε τη δυσφορία της με τα ερευνητικά πρωτόκολλα των ΜΚΟ περί ανωνυμίας και εμπιστευτικότητας, μια και αυτό τής στερούσε το δικαίωμά της να εμφανιστεί στον δημόσιο χώρο και να διεκδικήσει την πολιτική υποκειμενικότητά της (δηλαδή το δικαίωμά της στην ορατότητα). Έδωσε μάλιστα το πλήρες όνομά της για να καταγραφεί στο τέλος της συνέντευξης, γεγονός που έμοιαζε με μία τελετουργία στο λόγο. Η επιτελεστική αναφορά του ονόματός της αναδεικνύει την επιθυμία της Μάσας να μην αναχθεί σε μία γενική κατηγορία («πρόσφυγας», «ανήλικη προσφύγισσα») ή σε έναν κωδικό-συμμετέχοντα, αλλά να «εμφανιστεί», να «ακουστεί» ως προσφυγικό πολιτικό υποκείμενο.\nΗ επικοινωνία μας μέχρι εκείνη τη στιγμή με είχε φορτίσει αρκετά. Προς το τέλος, μου απευθύνθηκε με έναν αφοπλιστικό τρόπο:\n«Εγώ λέω ή να τα κλείσουν τελείως τα σύνορα να μην μπορεί να περάσει ούτε μύγα ή, αλλιώς, δεν μπορεί έτσι. Ξέρεις πόσοι άνθρωποι έχουν πεθάνει στα ελληνοτουρκικά σύνορα;»\nΔεν απάντησα τίποτα. Δεν ήξερα τι να απαντήσω.\nΗ Μάσα στο σημείο αυτό με έφερε αντιμέτωπη με την άγνοιά μου αλλά και με τη βία που μπορεί να επιτελεστεί όταν προσπαθούμε να αφηγηθούμε τις ιστορίες ευάλωτων Άλλων. Υπάρχουν πολλές μορφές βίας που ασκούνται τη στιγμή που ο προσφυγικός Άλλος μοιράζεται την ιστορία του. Υπάρχει το συναισθηματικό βάρος του μοιράσματος, υπάρχει το βάρος της συγγραφής και η βία της αναπαράστασης στο λόγο, υπάρχει και το βάρος της μετέπειτα χρήσης και αξιοποίησης αυτής της έρευνας. Υπάρχει επίσης και η βία που ασκείται, όταν μέσα από ηγεμονικούς λόγους και μεθόδους προσπαθούμε να αφομοιώσουμε τον Άλλο σε μία γλώσσα μεταφράσιμη. Μέσα από τη γλώσσα της «μεταφρασιμότητας» ανοίκεια, μη εξηγήσιμα βιώματα, κόσμοι και θέσεις γίνονται «επικοινωνήσιμα», ελέγχονται, ερμηνεύονται, πλαισιώνονται και εντάσσονται μέσα στους ηγεμονικούς λόγους του ανθρωπίνως διανοητού. Μία τέτοια προσέγγιση που διακατέχει συχνά το λόγο των προτάσεων πολιτικής των ΜΚΟ / policy reports θέτει το μη διανοητό σε ένα πλαίσιο, χρονικό και στοχοθετημένο, όπου η γνώση παράγεται από τα πριν.\nΈνα ερώτημα που θα ήθελα να θέσω είναι: Πώς εμείς ως φεμινίστριες ερευνήτριες απαντούμε στους Άλλους ‒σε αυτή τη περίπτωση, στη Μάσα‒ με τρόπο που επιτρέπει την αναγνώριση της ευαλωτότητας, όταν ερχόμαστε αντιμέτωπες με κάτι που ξεπερνά τη γνώση που έχουμε; Πώς μπορούμε να παραμένουμε «ανοιχτές» στη μη γνώση και να μπορούμε να μένουμε χωρίς να ταραζόμαστε με την αβεβαιότητα, τη διστακτικότητα και τη δική μας άγνοια;\nΣκηνή 4: Επιστροφές και τσιμπήματα\nΛίγο πριν φύγω, η Μάσα με ρώτησε πώς γιορτάζουν τα Χριστούγεννα στην Ελλάδα. Χαμογέλασα και της απάντησα συμβατικά ως ανθρωπολόγος ότι συνήθως τρώμε, χορεύουμε και πίνουμε. Η επιστροφή από τον ξενώνα μού έφερε τις επόμενες μέρες ένα αίσθημα τσιμπήματος στο δέρμα. Τη Μάσα την είχα στο μυαλό μου για μέρες μετά, πράγμα που πολλές εργαζόμενες στο προσφυγικό πεδίο βιώνουν. Ξεκίνησα να σκέφτομαι το τσίμπημα στο δέρμα που νιώθουμε, όταν βρεθούμε σε αγιάζι, ως το συναισθηματικό υπόλειμμα της συνάντησής μου με τη Μάσα, που ξέφευγε από τα όρια της αφήγησής της. Η συναισθηματική εμπειρία της συνάντησης και οι δυνατότητες του να ανοίξω και να κλείσω προς τη Μάσα αποτυπώθηκαν εκεί, στο τσίμπημα του δέρματος στο κρύο. Η αίσθηση του τσιμπήματος δημιούργησε σκέψεις για τον ηθικό χώρο που προκύπτει όταν κάτι/κάποιος/α μάς συν-κινεί συναισθηματικά με τρόπο που ταράζει τη δική μας αίσθηση ψυχικής και σωματικής αυτονομίας. Η απάντηση που μας προξενεί ο Άλλος μπορεί να είναι ευάλωτη, μπορεί και να μην είναι ευάλωτη και να χρειάζεται να προστατευτούμε. Η ευαλωτότητα βρίσκεται όμως και στη σκέψη μας, στον τρόπο με τον οποίο αναστοχαζόμαστε και γράφουμε για αυτά που ακούσαμε. Πριν από τη συνάντησή μου με τη Μάσα, οι λέξεις έφεραν νοήματα που μπορούσαν να αποκωδικοποιηθούν μέσα από μία ανάλυση λόγου συνδέοντας μικροπολιτικά και μακροπολιτικά συστήματα και βιοπολιτικούς λόγους. επίσης, οι λέξεις μπορούσαν να εκφράσουν τραύματα με κάποιον τρόπο. Αυτές είναι κάποιες βεβαιότητες που επερωτήθηκαν μέσα από τη γνωριμία μου με τη Μάσα.\nΕπιστρέφοντας στο αρχικό ερώτημα, στο πώς δηλαδή αποκρινόμαστε στον προσφυγικό Άλλο, πώς παράγουμε γνώση, πώς γράφουμε για την ευαλωτότητα ή αλλιώς πώς γράφουμε ευάλωτα, θα ήθελα να τονίσω ότι η ίδια η απόστασή μας από τον Άλλο διαμορφώνει την ηθική της απόκρισής μας. Η ηθική της απόκρισης περιλαμβάνει και το να «είμαστε ανοιχτές σε αυτό που δεν μπορούμε να γνωρίζουμε ή να νιώσουμε». Στην καρδιά της ευάλωτης γραφής βρίσκεται η παραίτησή μας από την ανάγκη να βλέπουμε τη γνώση αυστηρά και μόνο ως «γνώση του τι πρέπει να κάνουμε», «τι λύση να βρούμε», και τη γλώσσα ως «σχέση αιτίου-αποτελέσματος» και ως «φορέα κατασταλτικών συστημάτων εξουσίας». Είναι εκεί, στο ανοιγοκλείσιμο προς αυτό που δεν μπορούμε να νιώσουμε ή να καταλάβουμε, που μία ευάλωτη σύνδεση μπορεί να συμβεί.\nΗ Ντιάνα Μάνεση έχει ολοκληρώσει σπουδές στην «Επικοινωνία και ΜΜΕ», στις «Διεθνείς και Ευρωπαϊκές Σπουδές» στο Πανεπιστήμιο Αθηνών καθώς και στην «Πολιτιστική Διαχείριση, Διοίκηση και Επικοινωνία» στο Πάντειο Πανεπιστήμιο Κοινωνικών και Πολιτικών Επιστημών. Έχει επίσης σπουδάσει «Κοινωνική και Πολιτισμική Ανθρωπολογία» στο UCL, Πανεπιστήμιο του Λονδίνου και πραγματοποίησε τις διδακτορικές της σπουδές στο Goldsmiths College του Πανεπιστήμιου του Λονδίνου. Έχει διδάξει για τρία συναπτά χρόνια στο Τμήμα Κοινωνικής Ανθρωπολογίας στο Goldsmiths College. Τα ερευνητικά της ενδιαφέροντα περιλαμβάνουν σπουδές φύλου, φεμινιστική και κουήρ θεωρία, κουηρ ανθρωπολογία, βιοπολιτική, μετανάστευση και προσφυγικότητα, εθνικισμός, μνήμη και συναίσθημα. Μέρος της δουλειάς της έχει δημοσιευτεί σε συλλογικές τόμους και ακαδημαϊκά περιοδικά. Εργάζεται στο Κέντρο Γυναικείων Μελετών και Ερευνών «Διοτίμα» στην Αθήνα όπου μελετά τις έμφυλες πτυχές της μεταναστευτικής και προσφυγικής εμπειρίας. Όταν βρίσκει ελεύθερο χρόνο πειραματίζεται με τη γραφή και τη γλώσσα γράφοντας ποιήματα και παρακολουθώντας σεμινάρια.\nΚέντρο Γυναικείων Μελετών και Ερευνών\nΚαυκάσου 145, 113 64, Αθήνα, Ελλάδα\nτηλ: +30 6973904553\nΔιασχίζοντας πολλαπλά νοηματοδοτημένα σύνορα: Η μετακίνηση ως κρίση και κριτική


Henry Doorly Zoo (Ομάχα, Νεμπράσκα) - Κριτικές - TripAdvisor\nHenry Doorly Zoo: Εστιατόρια στην περιοχή\nΔραστηριότητες κοντά σε: Henry Doorly Zoo\nHenry Doorly Zoo, Ομάχα - Κριτικές\nΝο 1 από 96 δραστηριότητες - Ομάχα\nΖωολογικοί κήποι και ενυδρεία, Συναυλίες και παραστάσεις, Φύση και πάρκα, Υπαίθριες δραστηριότητες, Θέατρα, Ενυδρεία Περισσότερα\n3701 S 10th St, Ομάχα, NE 68107-2200\nΠροσπαθούμε να καταστήσουμε εδώ κάθε άλλου έτους, διότι είναι τόσο μεγάλη, και τον τρόπο με τον οποίο εργάζονται βελτιώνεται συνεχώς το κάναμε πάντα καινούργια πράγματα. Εάν δεν έχετε πάει σε αυτό το ζωολογικό κήπο, που χρειάζεστε. Ένα υπέροχο μέρος για να περάσετε την ημέρα σας...με την οικογένειά σας. Φέρτε το μεσημεριανό μαζί με εσάς, την παραχώρηση δασοσυστάδες είναι συνήθως πολύ απασχολημένο και τείνουν να είναι λίγο αργό.Περισσότερα\nΟ ζωολογικός κήπος του συνεχίζει να πάνε από το καλό στο καλύτερο! Κάθε φορά που πάω αυτά τα υπερβολικά κάτι βλέπε και κάτι νέο πολύ δεν είναι τόσο μεγάλη που δεν μπορεί να δει όλο το μέρος σε μία ημέρα, αλλά εξακολουθείτε να κάνουμε πολλά...διασκεδαστικά πράγματα από το άγγιγμα θαλάσσια ζώα στο ρεζερβουάρ αφής για να παίζουν τα παιδιά σας στο νέο εκθεσιακό τα παιδιά! Αξίζει τον χρόνο σας. Σίγουρα δεν θα το μετανοιώσετε.Περισσότερα\nΟ ζωολογικός κήπος του καλύτερα από ποτέ!\nΑυτό είναι το καλύτερο ζωολογικό κήπο που έχουμε μείνει ποτέ. Εξαιρετική εκθέματα! ! ! Υπάρχουν πολλά να δείτε και να κάνετε. Υπάρχουν πολλές διαδραστικές περιοχές! Το skyway δεν ήταν σε λειτουργία όταν ήμασταν εκεί, αλλά έχουμε επιδημίες και πριν και ήταν τέλειο!\nΕίχαμε την ορκωμοσία των ζωολογικών κήπων. Μετά από μερικές κακές εμπειρίες για ενήλικες στην Καλιφόρνια. Ωστόσο, πήγαμε από τις κριτικές και αποφασίσαμε να πάμε στο Henry Doorly. Ήμασταν χαρούμενοι που το κάναμε. Επιλέξαμε αυτό που θέλαμε να δούμε στις τρεις ώρες είχαμε και εύκολα περπατήσαμε....Τα εκθέματα είναι πολύ καλά και μπορείτε να φτάσετε κοντά στα περισσότερα από τα ζώα. Απολαύσαμε τις γάτες, αρκούδες, γορίλες, orangutans, ελέφαντες, και ιδιαίτερα η καμηλοπαρδάλεων. Το aquarium είχε μια δροσερή με τα πόδια μέσα από το χώρο και το big fish. Θα μπορούσα να είχα κάνει χωρίς την τροπική περιοχή έχω στο ρεζερβουάρ μου στο σπίτι. Αυτό είναι το καλύτερο zoo θα έχουν να συνιστούμε και εμείς.Περισσότερα\nΩραίο μέρος για να περάσετε μια μέρα!\nΟ ζωολογικός κήπος της Νίκαιας, αλλά όχι τόσο μεγάλα όσο αναμενόταν. Τμήματα του πάρκου ήταν υπό κατασκευή, θα ήταν καλύτερο να ενταχθεί αργότερα κατά τη διάρκεια της σεζόν. Το Dome ήταν το καλύτερο.\nΔιασκέδαση για μια ημερήσια εκδρομή,\nΑυτό είναι ένα εξαιρετικό μέρος για να επισκεφτείτε! Τόσα πολλά διασκεδαστικά πράγματα που μπορείτε να κάνετε και να δείτε. Ο δωρεάν χώρος στάθμευσης είναι ένα συν, και δεν έπρεπε να περιμένω να επιστρέψω στο χρόνο ανοίγματος. Ήταν μια ζεστή μέρα αλλά δεν υπήρχε άφθονη σκιά...και νερό. Τα παιδιά μας άρεσε πολύ το skyfari και οι επιλογές φαγητού. Παρόλο που δεν συμμετέχουν στο kids ζώνη και υδάτινα αξιοθέατα, σίγουρα φαινόταν σαν τα άλλα παιδιά ήταν επωφελούμενοι από αυτή.Περισσότερα\nΑυτό είναι το καλύτερο ζωολογικό κήπο που έχω πάει ποτέ! Από την καταστροφή του τροπικού δάσους στην έρημο. . Δεν καταλάβαμε όλα! Το Aquarium είναι αρκετά εντυπωσιακή! Πρέπει να το δείτε!\nΑυτό το μέρος είναι εκπληκτικό! ! Ελπίζω ότι θα συνεχίσουν να καταβάλουν εκθέματα καλύτερα για τα ζώα τους. Η εσωτερική εκθέματα είναι εξαιρετική! ! Αυτό το ζωολογικός κήπος είναι ένα χρόνο και ζωολογικός κήπος του Μπουένος Άιρες. Όλα τα εσωτερικά εκθέματα βρίσκονται σε έναν κύκλο...κοντά στην είσοδο. Μπορείτε να κάνετε μια μέρα γεμάτη αυτών κατά τη διάρκεια του χειμώνα.Περισσότερα\nΚαλύτερος στον κόσμο!\nΘα πρέπει να καταστήσω εδώ, είναι η καλύτερη δυνατή Omaha! Θα χρειαστείτε μια ολόκληρη ημέρα για να εξερευνήσετε αυτό το μέρος. Το Butterfly εκθέματα είναι το αγαπημένο μου διότι τα πόδια σας και θα το land σας!\nΈχουν έναν αριθμό των ζωολογικών κήπων και αυτό είναι μακράν το καλύτερο! Εμείς που αγοράστηκαν ηλεκτρονικά εισιτήρια και περπατήσαμε ακριβώς στην πύλη στο άνοιγμα, μόλις το παρελθόν gate βρήκαμε ένα ζευγάρι των εργαζομένων και ζήτησε από τους να μην χάσετε κηλίδες και τις προτάσεις τους...ήταν ακριβώς η ζούγκλα, desert dome και ενυδρείο ήταν εκπληκτικά. Η ζούγκλα είναι σαν κάτι που έχω δει ποτέ και δεν πρέπει να το χάσετε - εγώ και η οικογένειά μου (παιδιά ηλικίας 9 , 7 , και 5 ) ξόδεψε πάνω από μία ώρα. Άλλα πράγματα που μου άρεσαν ήταν η καμηλοπάρδαλη συναντούν - δωρεάν εάν δεν είστε σίτισή τους, τις μαϊμούδες και πιθήκων και swamp. Ένα τεράστιο πλεονέκτημα για μένα ήταν ότι η παραχώρηση βάσεις θα σας γεμίσει μπουκάλια νερού με πάγο και νερό δωρεάν - πήγαμε στη διάρκεια του καύσωνα στα τέλη Ιουλίου! Μου, το μόνο μειονέκτημα ήταν ότι δεν φαινόταν να υπάρχει καλή ροή σε κοντινή έξω εκθέματα, ειδικά γύρω από τις αρκούδες και κατέστησε δύσκολο να διατηρείτε τα παιδιά μου θα όταν δεν μπορούσαν να " βλ. " οποιαδήποτε ζώα ενώ ήμασταν μετακίνηση μεταξύ των περιοχών.Περισσότερα\nΛάβετε γρήγορα απαντήσεις από το προσωπικό του Henry Doorly Zoo και από προηγούμενους επισκέπτες.


ΚΩΣΤΑΣ ΣΑΜΟΘΡΑΚΗΣ: "Πέναλτι αυτοι, γκολ εμεις"....\nΓια άλλη μια Κυριακή ένα ακόμα πέναλτι που δόθηκε στον Παναθηναϊκό γίνεται θέμα συζήτησης και η δυσαρέσκεια στην διοίκηση του Ολυμπιακού είναι έντονη. Υπάρχει όμως και μια άλλη άποψη πολύ ενδιαφέρουσα από το στόμα του Σάββα Θεοδωρίδη. Ο αντιπρόεδρος της Ερυθρόλευκης ΠΑΕ δίνει μια άλλη διάσταση στο θέμα, αλλά και εμφανίζεται σίγουρος για τον Ολυμπιακό και τη κατάκτηση του πρωταθλήματος.\n«Έχει παραγίνει αυτή η ιστορία με τον Παναθηναϊκό και τα πέναλτι που του δίνουν με σχετική ευκολία και μάλιστα σε καθοριστικές στιγμές. Το ίδιο έργο είδαμε και στο παιχνίδι με τον Παναθηναϊκό. Αν αυτή η φάση είχε γίνει με τον Μιραλάς θα του είχαν δείξει κιτρίνη κάρτα για θέατρο. Αυτό που συμβαίνει με τον Λέτο είναι πρωτοφανές».\n-Το θέμα της διαιτησίας συνεχίζει να προκαλεί και να δημιουργεί μόνιμα ένα πρόβλημα. Τι θα κάνει ο Ολυμπιακός;\n«Εμείς το έχουμε πει και θα το λέμε συνέχεια. Το μόνο που θέλουμε είναι διαιτησία 50-50 και να σταματήσει αυτό που γίνεται με τον Παναθηναϊκό. Ο κόσμος δεν είναι χαζός και βλέπει τι συμβαίνει. Τελικά αυτή η ιστορία έχει εξελιχθεί σε αστεία. Εγώ αυτό που ξέρω είναι ότι θα πρέπει στην ΕΠΟ να δούνε τι συμβαίνει, γιατί έτσι προκαλούν. Ότι και να γίνει στο τέλος θα δούμε ποιος θα πάρει το πρωτάθλημα και ποια είναι η καλύτερη ομάδα. Ο Ολυμπιακός είναι καλύτερος και αυτό φαίνεται μέσα στο γήπεδο. Υπάρχει όμως και μια άλλη απάντηση και αυτή θα δίνουμε εμείς. Πέναλτι αυτοί, γκολ εμείς! Είδαμε τι μπάλα έπαιξε ο Ολυμπιακός στην Κέρκυρα και πως κερδίζει τα παιχνίδια. Ευχαριστιέται ο κόσμος να βλέπει μπάλα και καλούς παίκτες καλούς να τα δίνουν όλα μέσα στο γήπεδο».\n- Και όλα αυτά την στιγμή που ο Ολυμπιακός έχει τρομερά προβλήματα τραυματισμών και σημαντικές απουσίες.\n«Μόνο ο Ολυμπιακός μπορούσε να αντέξει τόσα προβλήματα και τόσες απουσίες παικτών και μάλιστα για μεγάλο διάστημα και σε εποχή που τα παιχνίδια είναι πολλά και δύσκολα. Για να είμαι ειλικρινής και εγώ ήμουν προβληματισμένος για το πόσο μπορεί να αντέξει η ομάδα. Όμως δείχνουν χαρακτήρα τα παιδιά και αυτοί που παίζουν καλύπτουν τα κενά τα δίνουν όλα. Το ρόστερ του Ολυμπιακού είναι μεγάλο και πλήρες και αυτό φαίνεται στις δύσκολες στιγμές. Έχει παικταράδες ο Ολυμπιακός και για αυτό λέω ότι στο τέλος θα δούμε ποιος θα πάρει το πρωτάθλημα και ας του κάνουν πόλεμο. Εμείς δεν καταλαβαίνουμε από αυτά. Η ομάδα θα ηρεμήσει τώρα από τα ευρωπαϊκά παιχνίδια, θα υπάρχει ξεκούραση και τα πράγματα θα είναι καλύτερα στην συνέχεια».\n- Έχει και ο Βαλβέρδε μερίδιο στις επιτυχίες;\n«Φυσικά. Πάντα ο προπονητής έχει μερίδιο. Έργο Βαλβέρδε είναι αυτός ο Ολυμπιακός και για αυτό θα πρέπει να είμαστε όλοι κοντά του και να τον στηρίζουμε. Και ο κόσμος το ίδιο θα πρέπει να κάνει. Μπαίνουν παίκτες στην ενδεκάδα και παίζουν σε άλλες θέσεις και τον δικαιώνουν για τις επιλογές του. Κάθε παιχνίδι από εδώ και πέρα θα είναι και πιο δύσκολο και ξέρουμε τι έχουμε να αντιμετωπίσουμε. Όμως προχωράμε, για να φτάσουμε μέχρι το τέλος και να πάρουμε το πρωτάθλημα».\nΑναρτήθηκε από ΚΩΣΤΑΣ ΣΑΜΟΘΡΑΚΗΣ στις 11:15 π.μ.


Από τα λάθη μας μαθαίνουμε. Μαθαίνουμε, κυρίως, πώς να μην ξανακάνουμε το ίδιο λάθος. Αν όμως το λάθος γίνεται κατ΄ εξακολούθηση, τότε τα πράγματα είναι σοβαρά. Γιατί τότε είναι προφανές πως κάτι δεν έχουμε καταλάβει. Κάτι δεν κάνουμε καλά. Αν όχι πως είμαστε ανεπίδεκτοι μαθήσεως.\nΣτην περίπτωση των fake news, γιατί αυτά είναι τα λάθη που θα μας απασχολήσουν, το πράγμα έχει παραγίνει. Το Διαδίκτυο βρίθει ψευδών ειδήσεων. Γι΄αυτό η Γαλλική Βουλή εξέτασε νομοσχέδιο για την καταπολέμησή τους. Το Facebook αναζητά τρόπους για να περιορίσει τη δημοσίευσή τους. Η Google κήρυξε αγώνα εναντίον τους και τον χρηματοδότησε με το παχυλό ποσό των 300 εκατομμυρίων δολαρίων. Το Twitter ανέστειλε τη λειτουργία σε περισσότερους από 70 εκατομμύρια λογαριασμούς χρηστών τους τελευταίους δύο μήνες σε μια προσπάθεια να μειώσει τη ροή ψευδών πληροφοριών…


Γιούνκερ: Οι Έλληνες πλήρωσαν βαριά τα σενάρια "Grexit" - Newsit.gr\nNewsit / Οικονομία / Γιούνκερ: Οι Έλληνες πλήρωσαν βαριά τα σενάρια «Grexit»\nΔημοσιεύθηκε: 06.03.2013 | 23:57\nΤο ελληνικό πρόγραμμα κινείται προς τη σωστή κατεύθυνση την οποία επιλέξαμε», δηλώνει ο πρώην πρόεδρος του Eurogroup, Ζαν Κλοντ Γιούνκερ σε συνέντευξή του στο κοινοτικό δελτίο «Agency Europe».\n«Σε κάθε συνάντηση, έλεγα πως πρέπει να βάλουμε ένα τέλος στις εικασίες που γίνονται για την Ελλάδα περί αποχώρησής της από την Ευρωζώνη. Τέτοιες φήμες ήταν, και αποδείχτηκε ότι ήταν, εξαιρετικά επικίνδυνες. Όταν ο κόσμος σταμάτησε να μιλάει για το σενάριο «Grexit» τα πράγματα πήγαν πολύ καλύτερα. Το τίμημα που πλήρωσε η Ελλάδα εξαιτίας αυτών των ανεύθυνων συζητήσεων ήταν πολύ βαρύ» σημειώνει ο κ. Γιούνκερ.\nΑπαντώντας σε ερώτηση, αν το Eurogroup μπορούσε και έπρεπε να είχε κινηθεί διαφορετικά, ο πρωθυπουργός του Λουξεμβούργου επισημαίνει ότι οι αποφάσεις ελήφθησαν ορισμένες φορές πολύ γρήγορα και άλλες φορές πολύ αποσπασματικά, ενώ δημοσίως υπήρχε η συζήτηση για λύσεις που δεν θα μπορούσαν να λειτουργήσουν, όπως το «Grexit». Και συμπληρώνει ότι αυτό ήταν ένα λάθος που δεν έκανε το ίδιο το Eurogroup, ήταν λάθος άλλων.\nΕάν τα μεγάλα κρατικά ελλείμματα και τα αυξημένα δημόσια χρέη αποτελούσαν εγγύηση για ανάπτυξη, τότε θα είχαμε ανακαλύψει εδώ και χρόνια τη λύση, αναφέρει. Όπως υποστηρίζει, έχει αποδειχθεί εμπειρικά ότι ένα κράτος που φέρει βαρύ χρέος δεν είναι σε θέση να διασφαλίσει συνεχή ανάπτυξη. Κάτι τέτοιο δεν έχει συμβεί ποτέ. «Εάν πριν από την κρίση όλα τα κράτη είχαν εξισορροπήσει τα δημόσια οικονομικά τους, τότε θα είχαν τα απαραίτητα περιθώρια κινήσεων για να αντιμετωπίσουν τις βλαβερές συνέπειες της ύφεσης. Με δεδομένο, όμως, αυτό θα έπρεπε τώρα να σκεφθούμε εντός του πλαισίου του καλύτερου οικονομικού συντονισμού, ποιο είναι το ιδανικό μείγμα λιτότητας και ανάπτυξης. Οι περικοπές πρέπει να είναι στοχευμένες κατά τέτοιο τρόπο ώστε να μην εμποδίσουν την ανάκαμψη» τονίζει.\nΣτην ερώτηση, εάν ο μόνος τρόπος για να επιστρέψει μία χώρα στην ανταγωνιστικότητα είναι να μειώσει το εργατικό κόστος, σχολιάζει ότι η εξωτερική υποτίμηση δεν είναι δυνατή λόγω του ενιαίου νομίσματος. «Οι χώρες δεν μπορούν να αποφύγουν ένα βαθμό εσωτερικής υποτίμησης. Δεν βλέπω άλλο τρόπο. Ο καλύτερος τρόπος για να ξεφύγουμε από αυτές τις ανισορροπίες είναι να στοχεύσουμε με το σωστό τρόπο τις διαρθρωτικές μεταρρυθμίσεις που εισάγονται»επισημαίνει.\nΕρωτηθείς, εάν η Γερμανία κάνει αρκετά για να δημιουργηθεί ανάπτυξη στην ευρωζώνη, ο κ. Γιούνκερ απαντά ότι ο καταμερισμός των υποχρεώσεων πρέπει να διευθετηθεί καλύτερα, προσθέτοντας πως οι Γερμανοί έχουν καλά αποτελέσματα σε ό,τι αφορά τις θέσεις απασχόλησης, την ανάπτυξη και τις εξαγωγές, τα οποία είναι κατά πολύ καλύτερα από τα αποτελέσματα όλων των άλλων.\n«Είναι, όμως, πολύ δύσκολο να τους εξηγήσουμε ότι πρέπει να αλλάξουν πολιτική. Η επίτευξη προόδου είναι δυνατή αλλά μην περιμένετε από τους Γερμανούς να εγκαταλείψουν τα κλειδιά της επιτυχίας τους. Υπάρχουν, όμως, αμέτρητοι εργαζόμενοι στη Γερμανία, που βρίσκονται σε επισφαλή θέση, γιατί παρόλο που έχουν πλήρη απασχόληση, χρειάζονται τα κοινωνικά επιδόματα για να τα βγάλουν πέρα. Υπάρχουν, επομένως, περιοχές με σκιές και στη Γερμανία» καταλήγει ο πρώην πρόεδρος του Eurogroup.\nΣε ό,τι αφορά την Κύπρο, ο κ. Γιούνκερ σημειώνει ότι πρέπει να βρεθεί σύντομα λύση και τονίζει ότι «αν μια χώρα σαν την Κύπρο, όσο μικρή και αν είναι, αντιμετωπίζει άλυτα προβλήματα, τότε αυτά τα προβλήματα θα πρέπει να αντιμετωπιστούν με την ίδια προσοχή που αντιμετωπίστηκαν το ελληνικό, το ιρλανδικό και το πορτογαλικό πρόβλημα. Αν ένα κράτος μέλος της ευρωζώνης έχει προβλήματα παρόμοια με αυτά που αντιμετωπίζει η Κύπρος, τότε πρέπει να θεωρηθεί συστημική περίπτωση. Αν δεν επιλυθεί το πρόβλημα, κάθε μεγάλο πρόβλημα σε χώρα της ευρωζώνης αποτελεί συστημικό πρόβλημα λόγω της μεγάλης πιθανότητας διάδοσής του».\nΟ πρώην πρόεδρος του Eurogroup παραδέχεται ότι το PSI που έγινε για την αντιμετώπιση της ελληνικής τραπεζικής κρίσης δεν είχε θετική επίδραση στην κατάσταση της Κύπρου. «Θα ήταν καλύτερο αν δεν είχαμε πέσει σε αυτή τη λύση (το PSI) με ανοιχτές αγκάλες και κλειστά μάτια», σχολιάζει. Σχετικά με την πιθανολογούμενη συμμετοχή των καταθετών κυπριακών τραπεζών στην προσπάθεια να καταστεί το κυπριακό χρέος βιώσιμο, o κ. Γιούνκερ περιορίζεται να δηλώσει ότι «δεν πρέπει να κρατήσουμε τα μάτια μας κλειστά όταν ασχολούμαστε με αυτό το πρόβλημα», προσθέτοντας ότι το ΔΝΤ και ορισμένα κράτη μέλη εστιάζουν στην ανάγκη διασφάλισης της βιωσιμότητας του χρέους και πως αυτό είναι ένα ουσιαστικό κριτήριο για κάθε μηχανισμό διάσωσης.\nΤέλος, εκφράζει τη συμφωνία του με το νέο πρόεδρο του Eurogroup ότι πρέπει να βρεθεί εντός του Μαρτίου μία λύση για την Κύπρο. Εξάλλου, σε ερώτηση για το μείγμα πολιτικής που εφαρμόζεται σε όλες τις χώρες, το οποίο συρρικνώνει την ανάπτυξη, ο πρωθυπουργός του Λουξεμβούργου σημειώνει ότι η αντικατάσταση της πολιτικής δημοσιονομικής πειθαρχίας και λιτότητας με χαλαρότητα και με μία πολιτική που θα επικεντρώνεται αποκλειστικά στην ανάπτυξη, αποτελεί όνειρο.\nΓιούνκερ: Η Κύπρος μπορεί να παρασύρει όλη την Ευρώπη στη κρίση – Μην την υποτιμάτε


ΕΥΡΩ ή ΕΘΝΙΚΟ ΝΟΜΙΣΜΑ - Παλμός Αιτωλοακαρνανίας\nΑκόμα και σήμερα 8 χρόνια μετά την μνημονιακή κατοχή που έχει επιβληθεί στη χώρα μας από την Ευρωπαϊκή Ένωση και κυρίως τους Γερμανούς, υπάρχουν κάποιοι που όταν ακούν για ‘έξοδο από το Ευρώ και την ΕΕ βγάζουν σπυράκια και αμέσως αρχίζουν την καταστροφολογία. Υπάρχουν όμως και κάποιοι άλλοι καλοθελητές οι οποίοι όψιμα έχουν αρχίσει την δημαγωγία για δήθεν εθνικό νόμισμα άλλα που στην ουσία προτρέπουν τον Ελληνικό λαό να δεχτεί το διπλό νόμισμα. Δηλαδή να φύγουμε από το Ευρώ αλλά να παραμείνουμε στην ΕΕ. Αυτό μας φέρνει αμέσως στο μυαλό αυτά που έχουμε διαβάσει, ότι στην προηγούμενη Ναζιστική κατοχή οι Βρετανοί χρηματοδοτούσαν πάνω από 300 διαφορετικές αντιστασιακές οργανώσεις ακριβώς για να μην ενωθεί ο λαός. Μόνο που ο λαός εκείνη την εποχή πήγαινε και εντασσόταν στην μόνη οργάνωση που δεν τα έπαιρνε από τους Βρετανούς, το Ε.Α.Μ. Έτσι και σήμερα υπάρχει αυτή η οργάνωση που δεν τα παίρνει από κανέναν και γι’ αυτό το λόγο την κρύβουν από τον λαό. Και αυτή είναι το Ε.ΠΑ.Μ. (Ενιαίο Παλλαϊκό Μέτωπο). Αλλά ας ξαναγυρίσουμε στην σημερινή εποχή.\nΓια να μπορέσουμε να δούμε καθαρά την διαφορά ενός Εθνικού Νομίσματος και ενός νομίσματος τύπου Ευρώ θα πρέπει να ξέρουμε τι σημαίνει Εθνικό Κρατικό Νόμισμα τι Ευρώ καθώς και σε τι χρησιμεύει το καθένα.\nΠριν την εισαγωγή των Εθνικών Νομισμάτων οι συναλλαγές μεταξύ των κρατών γινόταν σε χρυσό. Η μεγάλη οικονομία ακριβώς επειδή ήταν μεγάλη είχε την δυνατότητα να βρει εύκολα τον χρυσό. Η μικρή οικονομία έπρεπε αν δεν είχε δικό της ως μετάλλευμα να πάει και να αγοράσει χρυσό από τις μεγαλύτερες οικονομίες. Έτσι επινοήθηκε από τους Οικονομολόγους της εποχής το Εθνικό νόμισμα ακριβώς για να ελέγχουν τα μικρά κράτη τις οικονομίες τους.\nΤο Εθνικό Κρατικό Νόμισμα όπως το λέει και ίδια η λέξη είναι το νόμισμα εκείνο που το εκδίδει το κράτος το οποίο εκπροσωπεί ένα Έθνος. Δηλαδή εκδίδεται από το κράτος μέσω της Εθνικής του Κεντρικής Τράπεζας η οποία είναι πλήρως εθνικοποιημένη και όχι αυτό το πράγμα που είναι σήμερα και διοχετεύεται χωρίς χρέος μέσα στην οικονομία και έχει αποκλειστική αποστολή την άσκηση των κατάλληλων εθνικών πολιτικών από το κράτος για την ευημερία και πρόοδο του έθνους. Πάνω στο νόμισμα αυτό αντανακλάται η οικονομία του κράτους αυτού. Δηλαδή πόσο δυνατή είναι η οικονομία αυτή. Η δραχμή που είχαμε πριν μπούμε στο Ευρώ, πάνω στο χαρτονόμισμα αναγραφόταν ποιος είναι υπεύθυνος (Ο Εκάστοτε Διοικητής της Κεντρικής Τράπεζας) καθώς και η φράση «Πληρωτέο επί τη εμφανίση» που σημαίνει πως όσα και να εμφανίσεις το κράτος θα σε αποζημιώσει για όλα. Επίσης με το Εθνικό νόμισμα τόσα χρόνια ας πούμε από το 1950 έως και το 1996 που μπήκαμε στο ευρώ είχαν βγει εκτός Ελλάδος περίπου 15 δις επειδή υπήρχε η Υπηρεσία Προστασίας Εθνικού Νομίσματος και η έξοδος Εθνικού Νομίσματος ήταν ποινικό αδίκημα.\nΤο Ευρώ είναι ένα χρεόγραφο το οποίο εκδίδεται από ιδιώτη όπως είναι η Ε.Κ.Τ. και διοχετεύεται μέσα στις οικονομίες που το χρησιμοποιούν μόνο ως χρέος. Το νόμισμα αυτό δημιουργήθηκε από Τραπεζίτες και απευθύνεται μόνο σε Τραπεζίτες. Δεν αντανακλά σε καμμιά οικονομία γιατί δεν έχει ανάγκη καμμιά οικονομία. Η αξία του Ευρώ δεν επηρεάζεται από την παραγωγική δύναμη των οικονομιών. Επηρεάζεται από το πόσο ζητιέται στις διεθνής χρηματαγορές ή από τις δανειακές ανάγκες των οικονομιών. Δηλαδή η Ε.Κ.Τ. το εκδίδει και το πουλάει αποκλειστικά στις Τράπεζες και μετά οι Τράπεζες το πουλάνε είτε στα κράτη είτε στα νοικοκυριά είτε στις επιχειρήσεις. Γι’ αυτό το λόγο και στις οικονομίες όλων των χωρών που υιοθέτησαν το Ευρώ έχει εκτοξευτεί ο δανεισμός. Σε όλη την παγκόσμια οικονομική ιστορία δεν είχε ξαναεμφανιστεί τέτοιο καιροσκοπικό νόμισμα. Επίσης το Ευρώ σε αντίθεση με το Εθνικό Κρατικό Νόμισμα για να λειτουργήσει θέλει ανοικτά οικονομικά σύνορα. Δηλαδή τα κεφάλαια να μπαίνουν και να βγαίνουν ελεύθερα από την οικονομία. Έτσι από το 1996 έως και το 2010 είχαν βγει εκτός Ελλάδος περίπου 600 δις και μάλιστα αφορολόγητα. Μόνο το 2011 μέσα στο πρώτο μνημόνιο δηλαδή βγήκαν από τις Ελληνικές τράπεζες εκτός Ελλάδος 200 δις μαύρα, σύμφωνα με έκθεση Αμερικανικής Επιτροπής τα οποία δεν διαψεύστηκαν ποτέ. Να λοιπόν γιατί πληρώνουν αδρά καθηγητάδες καθώς και τα μεγάλα ΜΜΕ να προπαγανδίζουν από το πρωί μέχρι το βράδυ ότι αν βγούμε από το Ευρώ θα καταστραφούμε.\nΑς δούμε όμως και λίγο Ιστορία. Η Ελλάδα χρησιμοποίησε για πρώτη φορά Εθνικό Κρατικό Νόμισμα στο τέλος της δεκαετίας του 1940. Μέχρι τότε είχαμε πάντα παγκόσμιο νόμισμα. Μέχρι τα μέσα του 18ου αιώνα είχαμε το Γαλλικό Φράγκο και χρεοκοπήσαμε το 1893. Μετά μας βάλανε την χρυσή δραχμή κλειδωμένη με την χρυσή λύρα χρεοκοπήσαμε και τότε το 1932. Μετά το Β’ ΠΠ μας κλειδώνουν και πάλι με την χρυσή λύρα και μας τελειώνουν, βέβαια τότε υπήρχε και ο εμφύλιος που μεγάλωνε την καταστροφή. Από το 1950 και μετά που υιοθετήθηκε το Εθνικό Κρατικό Νόμισμα δεν χρεοκόπησε η χώρα μας ποτέ, παρόλο που μερικές φορές τα οικονομικά της στοιχεία ήταν χειρότερα από τα οικονομικά στοιχεία του 2009. Παράδειγμα: Το 1953 με την οικονομική μεταρρύθμιση του Μαρκεζίνη το Δολάριο κρατήθηκε σε αξία 30 δραχμές μέχρι το 1973. Μετά και μέχρι το 2002 που μπήκαμε στο Ευρώ η δραχμή υποτιμήθηκε 11 φορές και έφτασε 330 δραχμές στις 31/12/2001. Χρεοκοπήσαμε; Όχι. Είχαμε πληθωρισμό; Ναι. Είχαμε ελλείμματα; Ναι. Αλλά όμως είχαμε και αντίστοιχες αυξήσεις σε μισθούς και συντάξεις που δεν είχαμε μέσα στο Ευρώ. Ένα άλλο παράδειγμα την τριετία 1991-1993 επί πρωθυπουργίας του κ. Μητσοτάκη, όπου τριπλασιάστηκε το χρέος της Ελλάδος, αλλά λόγω του Εθνικού Νομίσματος δεν χρεοκοπήσαμε. Μετά από όλα αυτά αρκούσε μόνο μια επταετία με ξένο παγκόσμιο νόμισμα το ευρώ για να χρεοκοπήσουμε και πάλι.\nΜε βάση όλα αυτά σε ποιον είναι χρήσιμο το Ευρώ; Σε αυτούς που θέλουν να λεηλατήσουν την πατρίδα μας. Σε αυτούς που έχουν βγάλει έξω τα λεφτά τους και μάλιστα αφορολόγητα και περιμένουν να καταρρεύσουν οι τιμές όλων των ακινήτων και να προχωρήσει κι άλλο η φτωχοποίηση του Ελληνικού λαού για να έρθουν μετά και να κάνουν πλιάτσικο στην ιδιωτική περιουσία των Ελλήνων καθώς και στην Δημόσια περιουσία. Ότι απομείνει από αυτή βέβαια από το πλιάτσικο που έχει στήσει η Γερμανία εις βάρος μας. Μα και στην χώρα με την μεγαλύτερη παραγωγικότητα που με τα πλεονάσματα που της εξασφαλίζει σε ευρώ μπορεί και χρηματοδοτεί την οικονομία της χωρίς να μπαίνει στη δύνη του χρέους. Και ποια είναι αυτή η Οικονομία; Μα η Γερμανία φυσικά. Δηλαδή όσο πιο πολλές εξαγωγές κάνει έναντι όλων των άλλων που χρησιμοποιούν το ευρώ τόσο πιο πολλά πλεονάσματα εξασφαλίζει σε αντίθεση με τις άλλες οικονομίες του ευρώ που έχουν ελλείματα. Ένα μεγάλο χαρακτηριστικό παράδειγμα είναι η πατρίδα μας. Μέχρι την ένταξη μας στο ευρώ οι εξαγωγές μας ήταν το ¼ των εισαγωγών μας. Σήμερα έχει φτάσει στο 1/6 και έχει ο θεός. Να γιατί δεν πρόκειται ποτέ να μας πετάξει αυτή έξω από το Ευρώ. Το πολύ πολύ να μας επιβάλλει το σχέδιο Σόιμπλε. Δηλαδή το διπλό, νόμισμα.\nΜε τον τρόπο αυτό η Γερμανία έχει επιβληθεί σε όλες τις οικονομίες του Ευρώ και έτσι μπορεί και έχει μηδενικά επιτόκια στον δανεισμό της. Παράλληλα με τα ανοικτά οικονομικά σύνορα που επιβάλλει η ΕΕ, τα πλεονάσματα αυτά μετατρέπονται σε επενδύσεις της Γερμανίας σε όλα τα άλλα κράτη της ΕΕ. Έτσι η Γερμανία από το 3% σε εξαγωγή κεφαλαίου στο ΑΕΠ της που ήταν προ ευρώ σήμερα έχει φτάσει το 36%. Δηλαδή εξάγει κεφάλαια και λεηλατεί τις άλλες οικονομίες που είναι δέκτες των κεφαλαίων της. Αντίθετα με μια άλλη μεγάλη οικονομία, τη Γαλλία, που από το 36% επί του ΑΕΠ της σε εξαγωγή κεφαλαίου πριν το ευρώ σήμερα είναι στο 12% με τάση μεγαλύτερης μείωσης. Σήμερα η Γαλλία είναι από τους μεγαλύτερους δέκτες Γερμανικών Κεφαλαίων, με αποτέλεσμα να υπάρχει αυτή η καταστροφή στην παραγωγή της. Γι’ αυτό και στην Γαλλία υπάρχει τόσο μεγάλος ξεσηκωμός και οι αγρότες συνέχεια μπαίνουν με τα τρακτέρ στο Παρίσι και κλείνουν τις οδικές αρτηρίες που συνδέουν την Γαλλία με την Γερμανία, όμως εντέχνως όλα αυτά τα κρύβουν τα καθεστωτικά ΜΜΕ. Επίσης τα δάνεια στην Γαλλία έχουν φτάσει σε ποσοστό ρεκόρ 300% επί του ΑΕΠ της. Αν η Γαλλία μια από τις μεγαλύτερες οικονομίες στο κόσμο και δεν μπορεί να σταθεί στο Ευρώ τότε είναι ποτέ δυνατόν να σταθούμε εμείς;\nΌλα αυτά δεν θα μπορούσαν να γίνουν αν υπήρχε εθνικό νόμισμα. Γιατί με το εθνικό νόμισμα μπορείς να επιβάλεις προστατευτισμό στην οικονομία σου. Δηλαδή να απαγορέψεις εισαγωγές από είδη που παράγεις εσύ, δηλαδή να μην εισάγεται τίποτα απολύτως αν πρώτα δεν τελειώσει η δική σου παραγωγή. Και έχουμε πολύ μεγάλη παραγωγή, με προοπτικές για ακόμα μεγαλύτερη και σε περισσότερα είδη, ακόμα και βιομηχανικά. Μέχρι και αυτοκίνητα μπορούμε να φτιάξουμε φτάνει να σπάσουμε τα δεσμά που μας έχουν επιβάλλει μέσα στην ΕΕ.\nΕκτός όμως από όλα αυτά η μεγαλύτερη διαφορά ανάμεσα στο Εθνικό Κρατικό Νόμισμα και το Ευρώ, είναι η Εθνική Ανεξαρτησία που έχεις με το Εθνικό νόμισμα και την σκλαβιά που σου επιβάλλει το Ευρώ. Γιατί το Ευρώ σε αντίθεση με το Εθνικό Νόμισμα επιβάλλει πολιτικές, ενώ το Εθνικό Κρατικό Νόμισμα το προσαρμόζεις στις πολιτικές που θέλεις να ασκήσεις. Όπως λέγανε και οι παλιοί ένα ανεξάρτητο κράτος έχει δύο σύμβολα. Την σημαία του και το Νόμισμά του. Όποιο από τα δύο και αν χάσει τότε παύει να είναι ανεξάρτητο. Και αν μεν χάσει την σημαία του τότε ξέρει τι πρέπει να κάνει για να ξαναγίνει ανεξάρτητο. Αν όμως χάσει το νόμισμά του τότε δεν είναι ξεκάθαρος ο στόχος για όλους. Και αυτό το ξέρουμε πολύ καλά εμείς οι Έλληνες μιας και πριν από 76 χρόνια ήρθαν και μας πήραν την σημαία οι Γερμανοί, οι Έλληνες ανέπτυξαν ένα μεγάλο κίνημα αντίστασης που τους εκδίωξε. Είμαστε ο Μοναδικός Λαός που απελευθερώθηκε μόνος του, χωρίς την βοήθεια κανενός. Αντίθετα σήμερα τα εγγόνια αυτών που έδιωξαν με τις κλωτσιές οι παππούδες μας, ήρθαν και μας πήραν το νόμισμα, με αποτέλεσμα ακόμα και σήμερα μετά από 8 χρόνια κατοχής να μην είναι ξεκάθαρος ο στόχος σε όλους τους Έλληνες. Γι’ αυτό και όποιος δεν θέτει ως πρώτο στόχο την απελευθέρωση της πατρίδας μας από τα δεσμά της ΕΕ και του Ευρώ, όποιος δεν είναι ξεκάθαρος με αυτά τότε είναι βαλτός από το σύστημα. Και είναι βαλτός γιατί όταν τα λέγαμε εμείς ως Ε.ΠΑ.Μ. (Ενιαίο Παλλαϊκό Μέτωπο) από το 2011 όλοι αυτοί μας έλεγαν γραφικούς. Και αναφέρομαι βέβαια στους όψιμους υποστηρικτές του Εθνικού Νομίσματος που αυξάνονται μέρα με τη μέρα αλλά που δεν είναι ξεκάθαροι ως προς την ΕΕ. Γι’ αυτό το λόγο δεν θέλουν να ανοίξουν το ζήτημα του νομίσματος και να καθίσουμε όλοι γύρω από ένα τραπέζι, είτε αυτοί είναι υπέρ του Εθνικού Νομίσματος αλλά μέσα στην ΕΕ, είτε αυτοί είναι υπέρ του Ευρώ να θέσουμε όλοι τα επιχειρήματά μας και ας αποφασίσει ο Ελληνικός Λαός, γιατί ξέρουν ότι το έχουν χαμένο το παιχνίδι. Γιατί αν δεν φύγεις από το Ευρώ και από την ΕΕ δεν μπορείς να πάρεις μέτρα με βάση το Εθνικό συμφέρον του λαού μας. Δεν μπορείς να πάρεις μέτρα για τον πρωτόγεννή τομέα, δεν μπορείς να πάρεις μέτρα για την ανάπτυξη της Βιομηχανίας ή της βιοτεχνίας. Δεν μπορείς να θεσπίσεις οικονομικά μέτρα για στήριξη της οικογένειας για να μπορέσεις να ανατρέψεις την σχέση θανάτων γεννήσεων που σήμερα είναι στο χειρότερο σημείο που ήταν ποτέ. Ούτε στον πόλεμο και στην κατοχή δεν είχαμε τέτοια σχέση θανάτων γεννήσεων. Είναι χαρακτηριστικό ότι μετά τον Β’ ΠΠ και την κατοχή ο πληθυσμός της Ελλάδας είχε μειωθεί κατά 85.000 όταν μόνο από την Κατοχή είχαμε 650.000 θανάτους. Αυτό σημαίνει ότι ο πληθυσμός γεννούσε γιατί είχε την ελπίδα της απελευθέρωσης. Σήμερα μετά από 7 χρόνια κατοχής έχει μειωθεί ο πληθυσμός κατά 350.000 μαζί με τα παιδιά που έχουν φύγει για το εξωτερικό, ενώ η σχέση θανάτων γεννήσεων συνεχίζει ακόμα και σήμερα να αυξάνει σε τραγικά σημεία. Αυτό με βάση τον ΟΗΕ λέγεται γενοκτονία. Και μόνο με ένα τρόπο λύνεται. Ανατροπή του καθεστώτος κατοχής που έχει επιβληθεί από την ΕΕ.\nΒΑΣΣΗΣ ΒΑΣΙΛΕΙΟΣ ΑΝΑΠΛΗΡΩΜΑΤΙΚΟ ΜΕΛΟΣ ΕΣΣ Ε.ΠΑ.Μ.\nΠΡΟΣΚΛΗΣΗ ΣΥΜΜΕΤΟΧΗΣ στο Εκθεσιακό περίπτερο του Επιμελητηρίου Αιτωλοακαρνανίας στo «1ο ΦΕΣΤΙΒΑΛ ΠΑΡΑΔΟΣΙΑΚΩΝ ΠΡΟΪΟΝΤΩΝ ΤΟΥΡΙΣΜΟΥ & ΚΡΟΥΑΖΙΕΡΑΣ»


Η τιμωρία του πατέρα: “Σκότωσε” στο ξύλο παιδεραστή που τόλμησε να αγγίξει την κόρη του μέσα στο ασανσέρ %\nΠατέρας ξυλοκόπησε έναν παιδεραστή στη Ρωσία, ο οποίος παρενόχλησε μέσα στο ασανσέρ την ανήλικη κόρη του, προσπαθώντας να τη φιλήσει.\nΕιδικότερα, όταν ο πατέρας είδε την 15χρονη κόρη του να κλαίει με αναφιλητά και να τρέμει από φόβο, έμαθε τι συνέβη, φόρεσε τις παντόφλες του και έτρεξε προς τον ανελκυστήρα, προλαβαίνοντας τον 27χρονο παιδεραστή και δίνοντάς του ένα μάθημα.\nΟ πατέρας πριν καλέσει την αστυνομία, έδωσε ένα μάθημα στον παιδεραστή\nΜάλιστα, οι κάμερες ασφαλείας κατέγραψαν τον έξαλλο πατέρα να μπαίνει στο ασανσέρ και να γρονθοκοπά τον 27χρονο παιδεραστή και στη συνέχεια να καλεί την αστυνομία, η οποία τον συνέλαβε.\nΟ κατηγορούμενος για παιδεραστία επιχείρησε να φιλήσει την 15χρονη.\nΗ ανήλικη στο Σουργκούτ της Ρωσίας, κάλεσε το ασανσέρ της πολυκατοικίας για να κατέβει στην είσοδο, όπου την περίμενε ο πατέρας της. Μέσα στον ανελκυστήρα, όμως, βρισκόταν ήδη ο 27χρονος, ο οποίος τη ρώτησε πού πηγαίνει και πάτησε εκείνος το κουμπί για λογαριασμό της.\nΗ κάμερα ασφαλείας δείχνει τον 27χρονο να μιλάει με το κορίτσι και κάποια στιγμή το στριμώχνει σε μια γωνία και επιχειρεί να το φιλήσει. Μόλις το ασανσέρ φτάνει στο ισόγειο, η έφηβη ανοίγει την πόρτα και τρέχει κλαίγοντας, φανερά ταραγμένη.


Αποτρόπαιο Έγκλημα Πολέμου Των Συμμάχων: Ο Γενοκτονικός Βομβαρδισμός Της Δρέσδης ~ Abhorrent Allied War Crime: The Genocidal Bombing Of Dresden…! (Videos + Photos) | DER KAMERAD\nΠρόκειται για τον βομβαρδισμό της Δρέσδης, της πρωτεύουσας της Σαξονίας και της 7ης μεγαλύτερης πόλης της Γερμανίας, μεταξύ 13 και 15 Φεβρουαρίου 1945. Περίπου 4 χιλιάδες τόνοι εκρηκτικών έπεσαν μέσα σε δύο μέρες, σκοτώνοντας 25.000 αμάχους και ισοπεδώνοντας την πόλη. Κατά τη φάση αυτή, η Γερμανία υποχωρούσε σε όλα τα μέτωπα, ενώ ήταν πλέον ορατή η νίκη των Συμμάχων. Οι Σοβιετικοί βρίσκονταν λιγότερο από 100 χιλιόμετρα έξω από το Βερολίνο και οι Σύμμαχοι αποφάσισαν να τους βοηθήσουν, οργανώνοντας στρατηγικούς βομβαρδισμούς σε πόλεις της Γερμανίας. Σύμφωνα με τους Συμμάχους, η Δρέσδη ήταν στρατιωτικός και βιομηχανικός στόχος, μεγάλο σιδηροδρομικό και επικοινωνιακό κέντρο, στο οποίο λειτουργούσαν 110 εργοστάσια και εργάζονταν 50.000 άνθρωποι, υποστηρίζοντας τη γερμανική προσπάθεια. Μετά το τέλος του πολέμου, πολλές θεωρίες ισχυρίστηκαν πως ο βομβαρδισμός της πόλης δεν ήταν απαραίτητος ενώ αρκετοί υποστηρίζουν οτι πρόκειται για έγκλημα πολέμου. Αυτή η άποψη ενισχύεται από το γεγονός οτι πολλές καταστροφές έγιναν στις κατοικημένες περιοχές στο κέντρο της πόλης και όχι στις βιομηχανικές ζώνες ή στα περίχωρα.\nΟ βομβαρδισμός της Δρέσδης ξεκίνησε στις 13 Φεβρουαρίου 1945 από την RAF, με δύο κύματα αεροπορικών επιθέσεων, με διαφορά τριών ωρών. Μια ομάδα Lancaster έφτασε πρώτη και έριξε αλεξίπτωτα με φωτοβολίδες μαγνησίου, ώστε να φωτίσουν τη περιοχή για τα αεροπλάνα που ακολουθούσαν. Μια δεύτερη ομάδα de Havilland Mosquito ακολούθησε, ρίχνοντας ειδικά βλήματα τα οποία θα έδειχναν με κόκκινο φωτισμό τους στόχους στα βομβαρδιστικά. Η πρώτη ομάδα βομβαρδιστικών αποτελούνταν από 244 Lancaster που μετέφεραν 875 τόνους υψηλής εκρηκτικής ύλης και εμπρηστικών βομβών. Οι σειρήνες στη Δρέσδη ήχησαν στις 21:51 ενώ ο βομβαρδισμός ξεκίνησε 20 λεπτά αργότερα, διήρκεσε περίπου 2 λεπτά και επικεντρώθηκε σε μια περιοχή περίπου τριών τετραγωνικών χιλιομέτρων με επίκεντρο το στάδιο Ostragehege της Δρέσδης. Η φωτιά που δημιουργήθηκε ήταν ορατή σε απόσταση 100 χιλιομέτρων από το έδαφος και σε απόσταση 8 φορές μεγαλύτερη από τον αέρα. Η δεύτερη επίθεση έγινε μετά από τρεις ώρες, στις 14 Φεβρουαρίου και ώρα 01:21, επεκτείνοντας την αρχική περιοχή βομβαρδισμού και ρίχνοντας επιπλέον 1.800 τόνους βομβών στη πόλη.\nΓια το πρωί της επόμενης μέρας, οι Σύμμαχοι είχαν σχεδιάσει μια νέα επίθεση, υπό προυποοθέσεις. Αν δεν υπήρχαν σύννεφα πάνω από τη Δρέσδη, αυτός θα ήταν ο στόχος. Αν υπήρχαν, ο επόμενος στόχος θα ήταν το Chemnitz, ενώ αν και στις δύο πόλεις υπήρχε συννεφιά, η επίθεση θα γινόταν στη Δρέσδη με τη χρήση H2X ραντάρ. Η επιχείρηση προχώρησε τελικά επιλέγοντας την Δρέσδη ως στόχο. 316 B-17 Flying Fortress σε 5 ομάδες έριξαν άλλους 771 τόνους βομβών στη πόλη λίγο μετά τις 12 το μεσημέρι, ενώ ο βομβαρδισμός κράτησε περίπου 10 λεπτά. Λόγω του καιρού, αποφασίστηκε η χρήση των H2X για τον βομβαρδισμό, η οποία όμως δεν ήταν ακριβής στην εύρεση των στόχων, με αποτέλεσμα οι βόμβες να διασκορπιστούν ευρύτερα πάνω από τη πόλη της Δρέσδης. Το ίδιο συνέβη και την επόμενη μέρα, στις 15 Φεβρουαρίου. Λόγω της συννεφιάς πάνω από τη πόλη, χρειάστηκε πάλι η χρήση των H2X ραντάρ για την εύρεση των στόχων, η οποία ήταν ανεπιτυχής και οι βόμβες έπεσαν στα προάστια της πόλης ή σε άλλες κοντινές πόλεις.\nΣτη πόλη υπήρχαν ελάχιστα καταφύγια. Το μεγαλύτερο από αυτά μπορούσε να χωρέσει μόνο 6.000 ανθρώπους. Έτσι, κατά τη διάρκεια των βομβαρδισμών, οι περισσότεροι άνθρωποι βρήκαν καταφύγιο στα υπόγεια των σπιτιών τους τα οποία όμως δεν αποδείχθηκαν ικανά να τους προστατέψουν. Μόνο η φωτιά που δημιουργήθηκε τη πρώτη νύχτα επεκτάθηκε σε 40 τετραγωνικά χιλιόμετρα και κατέστρεψε περίπου 12.000 σπίτια. Μια αναφορά της RAF εμφανίζει οτι καταστράφηκε το 23% των βιομηχανικών κτιρίων και το 56% των μη βιομηχανικών, χωρίς να υπολογίζονται οι κατοικίες. Μετά το τέλος των βομβαρδισμών, περίπου 80.000 κατοικίες είχαν καταστραφεί ολοσχερώς και περίπου 30.000 ήταν μη κατοικήσιμες, 25.000 άνθρωποι είχαν χάσει τη ζωή τους (για προπαγανδιστικούς λόγους, τον Μάρτιο του 1945, οι γερμανικές αρχές είχαν δημοσιοποιήσει οτι ο αριθμός αυτός ήταν πάνω από 200.000), ενώ τις επόμενες μέρες, πάνω από 100.000 αναγκάστηκαν να εγκαταλείψουν τη πόλη.\nThis entry was posted in Άρθρα, Αναλύσεις, Σχόλια, Ρήσεις, Συνεντεύξεις, Γεωστρατηγική, Βιοπολιτική, Διεθνή θέματα, Ιστορία, Ιδεολογία, Φιλοσοφία, Κοινωνία, Λαθρομετανάστευση, Ισλάμ, Εγκληματικότητα, Διαφθορά, Ντοκυμαντέρ - Documentary Films, Οικονομία, Περιβάλλον, Υγεία, Πολιτισμός, Σιωνισμός, Σατανισμός, Ιλουμινάτι, Μασονία, Χριστιανικός Σιωνισμός, Νέα Παγκόσμια Τάξη, ΟΗΕ, Μαρξισμός, Video and tagged Allied War Crimes, Bombing of Dresden, Dresden, England, Genocide Plan, Germany, Αγγλία, Βομβαρδισμός Δρέσδης, Γερμανία, Δρέσδη, Δεύτερος Παγκόσμιος Πόλεμος, Εγκλήματα Πολέμου των Συμμάχων, Σχέδιο Γενοκτονίας, Σιωνισμός, World War Two, Zionism. Bookmark the permalink.


Οι εξεγέρσεις στην Αφρική και τα μυνήματα τους by prokinea prokinea - issuu\nΟι εξεγέρσεις των λαών στην Αφρική & τα μηνύματα τους Ηράκλειο, 28/3/2011 Τους τελευταίους μήνες αίσθηση έχουν κάνει οι εξεγέρσεις στην Αφρικανική ήπειρο. Εξεγέρσεις όπως της Τυνησίας , της Αιγύπτου και της Λιβύης, η μία μετά την άλλη έρχονται να προκαλέσουν κραδασμούς στο παγκόσμιο γεωπολιτικό στερέωμα και αναταράξεις στην ίδια την Ευρωπαϊκή Ένωση και το ΝΑΤΟ. Τα ερωτήματα πέφτουν βροχή το ένα μετά το άλλο για τα γεγονότα τα οποία και οδήγησαν τους ανθρώπους αυτών των χωρών να επαναστατήσουν απέναντι στις ηγεσίες τους , καθώς και για τις αφορμές που δόθηκαν, αλλά ένας είναι ο κοινός παρανομαστής, ότι πίσω από κάθε ερώτηση και ερμηνεία, ότι οι λαοί οδηγούνται σε εξεγέρσεις από την ανάγκη τους για ένα καλύτερο αύριο. Παρακολουθώντας το ιστορικό από την αρχή με την εξέγερση της Τυνησίας, είναι προφανές ότι κάτι αλλάζει, αν και οι εξεγέρσεις των λαών δεν είναι καινούργιο γεγονός, κάτι αλλάζει στον τρόπο εξέλιξης των νέων εξεγέρσεων. Το δίκαιο κάθε εξέγερσης είναι το ύστατο δικαίωμα των λαών την στιγμή που καταπατώνται βασικές ατομικές και πολιτικές ελευθερίες. Το πρωτοφανές είναι όμως , το μικρό χρονικό διάστημα που διαμεσολάβησε ανάμεσα στα γεγονότα. Είναι επίσης πρωτοφανές το γεγονός των επαναστάσεων, σε χώρες οι οποίες, λόγο θρησκευτικών πεποιθήσεων, είχαν ανέκαθεν την ανάγκη της ύπαρξης απολυταρχικών, προσχηματικά δημοκρατικών καθεστώτων. Σε χώρες σαν αυτές δυστυχώς η οικογενειοκρατία αποτελεί βίωμα και μια πραγματικότητα ανεκτή από τις κοινωνίες. Η υποκίνηση λοιπόν όλων αυτών των γεγονότων είναι σημαντικό να μας απασχολήσει καθώς η χώρα μας βρίσκεται ήδη στο μυαλό μερίδας πολιτών σε ένα τύπο «οικονομικής χούντας». Ποιά είναι η διαφορά όμως ανάμεσα στις προαναφερθείσες χώρες και στην χώρα μας, καθιστώντας την δεύτερη «ανίκανη» να προβεί σε ριζοσπαστικές κινήσεις απέναντι σε κατεστημένα, απαρχαιωμένες ιδέες και «δυνάστες» άλλου τύπου. Προφανώς και η απάντηση σε αυτό το ερώτημα δίνεται από μια εξίσωση με πολλές διαφορετικές παραμέτρους που είναι πρακτικά αδύνατο να είναι εξ ολοκλήρου γνωστές σε κάποιο άτομο ώστε να μπορεί να τους διατυπώσει. Είναι γεγονός βέβαια ότι στις Ευρωπαϊκές Δημοκρατίες τα κοινωνικά και οικονομικά χαρακτηριστικά είναι εντελώς διαφορετικά από εκείνα της Αφρικής. Είναι σημαντικό λοιπόν να ορίσουμε κάποιες από αυτές τις παραμέτρους σε συνάρτηση με τα γεγονότα που διεκτυλίχθησαν πρόσφατα και συνεχίζονται σήμερα στην 1\nΑφρικανική ήπειρο. Η πιο αξιοπερίεργη παράμετρος είναι η ακαριαία εξάπλωση του επαναστατικού κλίματος σε τρείς γείτονες χώρες. Η παράμετρος αυτή ανάγεται στην βάση της περιβόητης δύναμης της μάζας, μιας δύναμης που συνήθως ανέρχεται στην επιφάνεια ύστερα από τυχαία συμβάντα και έχει την ικανότητα να ανατρέπει άμεσα και με τα πλέον επιθυμητά αποτελέσματα, καταστάσεις. Εκ του αποτελέσματος σε Τυνησία και Αίγυπτο ήταν προφανές ότι ο άνεμος της επανάστασης θα έφτανε γρήγορα στην Λιβύη του Καντάφι. Οι χώρες αυτές οι οποίες και έδειξαν τον τελευταίο μήνα σημάδια πρωτοφανούς αγωνιστικού και προοδευτικού πνεύματος είναι κομμάτια της υφηλίου στα οποία περιγράφεται περίτρανα η ύπαρξη ανθρώπων διαφορετικών ταχυτήτων . Από την μία η ανάπτυξη και η «περιορισμένη» ευημερία στις πρωτεύουσες και από την άλλη η εξαθλίωση των πολλών στην περιφέρεια και τα χωριά. Οι κοινωνικές ανισότητες είναι αποτέλεσμα του παγκόσμιου καπιταλισμού και πλουτισμού των ολίγων σε βάρος των πολλών, με την ταυτόχρονη αλλοτρίωση κάθε προοδευτικής και δημοκρατικής φωνής. Είναι προφανές λοιπόν ότι μια βασική παράμετρος είναι η υπέρμετρη φτώχεια και εξαθλίωση που έγιναν ένα από τα κίνητρα του επαναστατημένου λαού. Βέβαια πίσω από κάθε καθεστώς στις περισσότερες αδύναμες χώρες του κόσμου «κρύβεται» και κάποια υπερδύναμη σαν την Αμερική. Το άντρο των δυνάμεων του νεοφιλελευθερισμού, που προκειμένου να έχει την δυνατότητα της εξυπηρέτησης οικονομικών συμφερόντων καθ' όλη την διάρκεια της ιστορίας , πατάει πάνω σε χτυπημένα κεφάλια και δημιουργεί πυρήνες ελέγχου έτσι ώστε να έχει την δυνατότητα να προσέχει τα «παιδιά» της. Παιδιά όπως ο Χοσνί Μουμπάρακ και ο Μπεν Αλί οι οποίοι και είχαν την ψευδαίσθηση ότι τα ονόματά τους θα ηχούν στο πολιτικό προσκήνιο των χωρών τους μέχρι ο ήλιος να ανατείλει από την δύση. Η παράμετρος Αμερική και οι απανταχού φορείς της παράπλευρης εξουσίας της, όταν βλέπουν ότι η κατάσταση έχει φθάσει στο απροχώρητο καταδικάζουν τους εντολοδόχους τους. Ξαφνικά το διεθνές σύστημα μάχεται για την ελευθερία των λαών για να μην ''τσαλακωθεί'' το «φαίνεσθε» που προάγουν αφήνουν τα παιδιά τους στο έλεος των εξαγριωμένων και ύστερα από χρόνια εξαθλιωμένων ανθρώπων, επενδύοντας σε μια νέα περίοδο καθοδηγούμενων ηγεσιών στο όνομα της Ειρήνης και της Δημοκρατίας. Οι πρόσφατες αποφάσεις του Συμβουλίου Ασφαλείας και της Ευρωπαϊκής Ένωσης είναι στιγμές που η ιστορία θα κρίνει. Δυστυχώς οι παραδοσιακές συμμαχίες των Δυτικών 2\nχωρών δείχνουν για ακόμα μια φορά την αντίληψη τους για την Δημοκρατία και την Ελευθερία επιβάλλοντας την με τα όπλα. Δημοκρατίες ελεγχόμενες για μια ακόμα μεγάλη χρονική περίοδο μέχρι την επόμενη εξέγερση των λαών. Η Ελλάδα και η Ελληνική Κυβέρνηση έχει ευθύνη να πρωτοστατήσει σε ένα Κίνημα Δημοκρατίας που την καθορίζουν οι λαοί και όχι τα όπλα του ΝΑΤΟ και της Αμερικής. Μια Δημοκρατία που θα εκφράζει την Λαϊκή ανάγκη και δεν θα υπερασπίζεται τις επενδύσεις κάθε χώρας σε ξένο έδαφος. Με αφορμή την αφρικανική εξέγερση και τα γεγονότα που λαμβάνουν χώρα σήμερα οφείλουμε να μιλήσουμε για το φαινόμενο κάθε τύπου εξέγερσης. Για τα φαινόμενα που θέλουν την επανάσταση για μερικούς χώρους της συντηρητικής αριστεράς «ιδιότυπη μόδα». Οι φορείς της έχουν μετατραπεί στους λεγόμενους «επαναστάτες χωρίς αιτία» που ζουν για την στιγμή που θα πάρουν τα όπλα στα χέρια τους για να ανατρέψουν οτιδήποτε είναι ενάντια στην ιδεολογία που ασπάζονται, χωρίς ταυτόχρονα να απαντούν στο ερώτημα του «μετά». Γι' αυτό λοιπόν είναι επικίνδυνες οι λογικές των αναίτιων επαναστάσεων μόδας, χωρίς βέβαια να έχει συμβεί αυτό στην περίπτωση των Αφρικανικών εξεγέρσεων, που δείχνουν τον δρόμο της αναγκαίας επανάστασης. Οι εξεγέρσεις της Αφρικής και ο τρόπος με τον οποίο ίσως υποκινήθηκαν είναι σημαντικό να καθορίσουμε τι κοινωνικό αντίκτυπο θα μπορούσαν να έχουν στον υπόλοιπο κόσμο και κυριότερα στην χώρα μας. Η Ελλάδα αυτήν την στιγμή βρισκόμενη σε καθεστώς της οικονομικής ύφεσης και ανασφάλειας, είναι μια χώρα επιρρεπής σε κάθε είδους ιδέες εξόδου από την κρίση. Σε ιδέες οι οποίες παρουσιάζουν με ωραία λόγια κάτι το παράτολμο αλλά γοητευτικό σε πρώτη όψη, αλλά ενδέχεται να κρύβουν κινδύνους με τους οποίους ο μετέπειτα γυρισμός δεν αποτελεί επιλογή. Είναι προφανές ότι οι Αιγύπτιοι , οι Τυνήσιοι και οι κάτοικοι της Λιβύης έπρεπε να φθάσουν στο απροχώρητο και να ακολουθήσουν τον δρόμο της ανιδιοτελούς επανάστασης με κοινό άξονα την ελευθερία και την δημοκρατία στις χώρες τους. Σε καμία περίπτωση δεν μπορεί η Ελλάδα να γίνει Αφρική για απλούς λόγους. Στην Ελλάδα έχουμε την δυνατότητα και την θεσμική κατοχύρωση του λαϊκού ελέγχου της Δημοκρατίας μέσα από την συμμετοχή μας στις δομές της, πράγματα αυτονόητα που δεν υπήρχαν στην Αφρική. Πολλοί μπορούν να θεωρήσουν τις καταστάσεις που συγκρίνονται παρόμοιες , δεν μπορούν να μας δείξουν όμως άμεσα, με λογικά κριτήρια τον πως πρέπει να δράσουμε μετέπειτα. Ενώ βρισκόμαστε στο έλεος των δυνάμεων του διπολισμού, της μη επιφανειακήςυπόγειας οικογενειοκρατίας , των πελατειακών σχέσεων κτλ , μίας λίστας δηλαδή χωρίς τέλος 3\nη ελευθερία η οποία έχουμε είναι ακόμα διακριτή. Το δικαίωμά μας να διακινούμε ελεύθερα τις ιδέες μας χωρίς να είμαστε υποχρεωμένοι να ακολουθούμε πολιτικές ή θρησκευτικές προσταγές, είναι προφανές. Ας μην υποταχθούμε λοιπόν σε «ετσιθελιστές» που δείχνουν την βίαιη και σφοδρή επανάσταση ως μονόδρομο. Οποιοσδήποτε άνθρωπος ασπάζεται την λογική των μονοδρόμων κάθε είδους , και της μη ύπαρξης εναλλακτικών αυτοαναιρείται άμεσα από φορέας της προοδευτικής ανατροπής. Εξυπηρετεί τις ανάγκες των στρατηγικών και καλά κρυμμένων δυνάμεων της συντήρησης, που θεωρούν ότι οι ανατροπές πραγματοποιούνται μονοσήμαντα με λογικές του τύπου «ή μαζί μου ή απέναντί μου» . Οι λογικές αυτές μέρους της «άλλης Αριστεράς» συνεισφέρουν στην ευρύτερη απαξίωση του πολιτικού συστήματος και της Δημοκρατίας μας. Η μεγάλη και αναγκαία επανάσταση για την χώρα μας και την Ευρώπη είναι η συγκρότηση\nμετώπου όλων των αριστερών και προοδευτικών δυνάμεων με στόχο την ανάδειξη μιας άλλης αναγκαίας πολιτικής πορείας που θα αμφισβητήσει την κυριαρχία των αγορών στις Δημοκρατίες μας και όχι την Δημοκρατία. Αν και βρισκόμαστε εν μέσω «οικονομικής χούντας» το όπλο το οποίο θα πρέπει περίτρανα να υψώσουμε είναι αυτό της προόδου. Θα πρέπει να απωθήσουμε από πάνω μας συντεχνιακές\nλογικές , οι οποίες το μόνο αποτέλεσμα που έχουν είναι να σκουραίνουν\nπερισσότερο το πέπλο γύρω από την πολιτική σκηνή . Την στιγμή που θα αντιληφθούμε οι περισσότερη την ανάγκη για συμπάγεια της Αριστεράς , την ανάγκη για πραγματική, ανιδιοτελή και ριζοσπαστική αλλαγή σε κάθε επίπεδο δεν θα χρειαστεί να εξεγερθούμε και δει απέναντι σε κυβερνήσεις οι οποίες ψηφίστηκαν δημοκρατικά από την βάση . Σε κυβερνήσεις οι οποίες ποτέ δεν θα αλλάξουν τρόπο πλεύσης αν δεν σταθεί κάποιο πλειοψηφικό προοδευτικό κομμάτι του πληθυσμού να προτείνει αξιοκρατικές και διαφανείς λύσεις. Ας επιχειρήσουμε λοιπόν να είμαστε η γενιά της επανάστασης που θα ορίσουμε οι ίδιοι , της επανάστασης που επενδύει στην Δημοκρατία και διευρύνει τις Ελευθερίες των πολιτών μέσα από αυτή.\nΠροοδευτική Κίνηση Νέων Αριστερών Τάση Νέων ΠΑ.ΣΟ.Κ. http://www.prokinea.gr\nΟι εξεγέρσεις στην Αφρική και τα μυνήματα τους\nΑνακοίνωση σχετικά με τις εξεγέρσεις των λαών στην Αφρική